Ini Perkara Yang Anda Perlu Check Bila Terima Kereta Baharu, Wajib Buat!

Perasaan gembira dan teruja pasti wujud apabila mendapat panggilan telefon daripada perunding jurujual kereta untuk hadir mengambil kereta yang sudah lama ditunggu-tunggu. Selain itu, anda juga pasti teruja mahu membawa pulang dan memandu kereta tersebut serta membuat sedikit penambahan.
Sebelum itu, berikut merupakan beberapa tips perlu dititikberatkan semasa mahu mengambil kunci kereta daripada perunding. Pastikan cek dahulu apa seperti yang diceritakan oleh Irwan Syah. Mari kita baca.

Baca juga: Perlu Atau Tak Panaskan Enjin Kereta Setiap Kali Sebelum Memandu?
INI PERKARA YANG ANDA PERLU CHECK BILA TERIMA KERETA BAHARU
Kalau kereta yang bulan-bulan kene bayar RM1600-1700 selama 5 tahun ni rosak, memang hangin jadinya. Sebelum ni pun, ada la beberapa orang member yang tanya benda sama.

First time beli kereta, tak ada idea nak pastikan yang kereta tu benar-benar ok. Sebenarnya, banyak je tips yang kita boleh jumpa dekat internet. Cuma aku nak kongsikan sikit la tips aku secara simple. Sesiapa pun boleh buat.

Masa nak ambil kunci kereta:

Biasanya dalam production, body dan bumper ni di cat pada tempat berasingan. Maka kebarangkalian untuk warna tak sekata tu tinggi.
2. Cek bahagian dalam kereta. Cek fabrik seat, cek semua plastik part, pastikan takde calar, warna sekata, cek karpet. Simple je. Cek by visual dan cuba la touching sket mana-mana plastik part nak cek longgar or ketat.
3. Bukak hood. Cek sekali engine condition. Pastikan tiada hose yang bocor, paras cecair yang optimum, takde wiring yang tertanggal, pastikan tiada bahagian yang berkarat.

4. Hidupkan engine dan mintak drive sekeliling kawasan tu je. Lepas hidupkan engine, pastikan semua malfunction indicator tak menyala macam ABS, Engine check, temperatur, Airbag dsb.
Then, cek la semua suis yang ada, power windows, door lock, radio, aircond, wiper, lampu, signal, hon, ciggarette lighter, side mirror switch, dsb. Cek sekali gear, tak kira AT or MT. Cek ketat sgt ke, loose ke. Tak lupa juga hand brake.
5. Masa drive, test semua pedal yang ada. Cek steering condition, brake, cuba la tukar-tukar gear. Kalau auto cuba la gear selain ‘D’.
Cek juga meter cluster condition, jarum speedometer, tachometer. Nyalakan lampu untuk cek brightness meter. Tak payah bawak laju, dalam 30 or 40 km/h pun dah cukup.

Kalau dah puas hati, baru sign. Sebab lepas korang dah sign satu borang tu, automatik kereta tu bukan lagi tanggungjawab penjual. Dah jadi tanggungjawab korang. Kata la, elok je lepas ko sign, ada mat rempt langgar kereta time tu jugak, maka claim insuran kene dibuat atas nama korang.
Kalau belum sign, mat rempit tu langgar, insuran claim atas nama company dan korang sebenarnya, berhak mintak kereta lain. So, sebelum sign tu, pastikan tempat tu betul-betul selamat.
Driving Condition:
Part ni paling penting sebab kalau ada problem, ianya tak dapat dikesan secara visual. Tak payah tunggu kereta korang sampai 1000 km, dah boleh cek terus. Lagi awal dapat kesan problem, lagi senang nak report kat service centre.

1. Cek kereta korang masa tengah hari yang tengah panas membahang untuk pastiakn engine korang berfungsi dengan baik. Begitu juga dengan aircond.
2. Drive kereta masa hujan. Lagi sejuk lagi bagus. Sama juga, nak pastikan engine tak ada problem masa hujan or sejuk.
3. Pastikan engine kereta tiada masalah untuk dihidupkan di awal pagi. Ok, semua di atas ialah condition yang korang kene try sebab ada kereta masa sejuk die ok, tapi masa panas die bengong. Begitulah sebaliknya.
Dari segi driving pattern:

1. Try accelerate full throttle. Make sure tak ada rasa power loss or rasa lembab semacam. Apa-apa hal kalau nak senang tengok tachometer (rpm). Biasanya abnormality senang nak kesan dekat situ. Kalau ada rasa tak normal, cuba ingat kat speed berapa, rpm berapa dan gear berapa.
2. Cruising. Cari la mana-mana jalan lurus yang panjang or highway, try la drive constant kat beberapa speed, 60, 80, 100km.h dsb. Cuba la detect apa-apa yang tak normal macam bunyi-bunyi, pedal rasa berat or tak respond. Rpm tiba-tiba naik or drop, wind noise dsb.
3. Cari tempat yang selamat, cuba try brek secara lembut dan secara kuat. Pastikan tiada masalah pada brek dan tak efek engine (engine mati or mengaum) selepas berhenti.
4. Cuba la drive tempat jem paling teruk. Lagi teruk lagi bagus. Cek la pedal condition masa ni dan tengok engine rpm. Adakah stabil or mengaum-ngaum?

5. Drive la kereta korang kat tempat-tempat hill climbing macam Genting or cameron. Nak cek power kereta korang. Nak lagi best, bawak 4 orang bagi penuh. Masa ni la nak cek, respon engine masa naik bukit dan brake masa turun bukit. Tapi berhat-hati sikit sebab agak bahaya.
Kalau ada rasa apa-apa tak kena, terus kontek salesman yang jual kereta hari tu dan boleh buat complain, chance untuk claim lagi tinggi bila lagi cepat problem dikesan.
Yang paling penting sekali, jangan lupa baca manual. Carilah masa dan baca la at least sekali. Ini penting untuk korang tidak memalukan diri sendiri masa buat komplen.
Sumber: Facebook Irwan Syah


Ini Petua Nak Masak Sambal Tumis Sedap Macam Orang Tua

Sambal tumis semestinya akan selalu mendapat tempat di hati rakyat. Mana tidaknya, kalau tiada lauk pun, orang Melayu kita boleh sahaja buat sambal tumis ini dengan ikan bilis. Itupun sudah sedap bila makan deengan nasi panas-panas.
Oleh itu, ada beberapa tips dan petua yang dikongsi oleh Putra Bugis Temasek di halaman Facebooknya untuk masak sambal tumis supaya rasanya lebih sedap. Anda pun boleh cuba!

Baca juga: Resipi Muffin Bakar Pandan Sedap & Gebu Guna Air Fryer
TIPS DAN PETUA ORANG TUA UNTUK MASAK SAMBAL TUMIS LEBIH SEDAP!
Kalau dah nama orang Melayu, memang pelbagai jenis sambal tumis yang ada. Jadi setiap tips dan petua nak masak sambal tumis pun berbeza.

1. TIP MASAK SAMBAL TUMIS BILIS

– Kalau masak sambal bilis, masukkan sedikit ikan bilis semasa mengisar cili. Ia akan membuatkan sambalnya rasa lebih berperisa.
– Bila masak Sambal Ikan Bilis, tidak perlu masukkan garam kerana bilis sudah mempunyai rasa masin. Tambah jika perlu sahaja.
– Untuk rasa lebih enak, boleh goreng ikan bilis hingga garing dan goreng bawang besar hingga agak layu. Angkat. Tumis kisaran cili kering hingga masak. Masukkan air asam jawa, gula, garam dan barulah masukkan ikan bilis serta bawang yang digoreng tadi.
2. TIP MASAK SAMBAL TUMIS SOTONG

– Untuk masak sambal sotong yang sedap, kena elak sotong berair dan mencemarkan sambal.
– Caranya, selepas dibasuh, perap sotong bersama garam. Dan ketika memasak, rasa kuah terlebih dahulu supaya rasa garam tidak berlebihan.
– Sotong tidak perlu dibasuh sebelum dimasukkan ke dalam sambal.
– Semasa masak sambal, masukkan sotong terlebih dahulu. Biar hingga kecut barulah masukkan air asam jawa.
– Jika nak elak sotong terlalu kecut, masak sotong separuh masak terlebih dahulu. Angkat dan keluarkan. Teruskan masak sambal hingga pekat dan barulah masukkan sotong kembali ke dalam sambal.
3. TIP MASAK SAMBAL TUMIS UDANG

– Kalau masak Sambal Tumis Udang, kulit dan kepala udang jangan dibuang. Rebuskan kulit udang dan masukkan air rebusan dalam sambal. Ia akan menjadikan rasa sambal lebih sedap dan berperisa.
– Ketika memasak sambal, masukkan udang terlebih dahulu. Biar sehingga air udang keluar dan barulah masukkan air asam jawa.
– Untuk elak isi udang keras, masak udang hingga separuh masak terlebih dahulu. Angkat dan keluarkan. Bila sambal hampir masak, barulah masukkan udang kembali ke dalam sambal.
– Untuk rasa sambal lebih berperisa, boleh juga kisar cili kering bersama sedikit udang kering bagi menyedapkan rasa.
4. TIP MASAK SAMBAL TUMIS TELUR

Untuk membuat Sambal Tumis Telur yang sedap, tambah sedikit ikan bilis sebagai perencah dalam kisaran cili.
5. CILI BOH

– Elakkan menggunakan cili boh kerana ada mengandungi cuka.
– Namun jika perlu guna, pastikan ia dimasak hingga betul-betul garing dan lebihkan gula untuk menghilangkan rasa cukanya.
– Boleh juga tumis tomato dadu dan sedikit belacan semasa menyediakan sambal.
6. CILI KERING

Petua arwah nenek, tiap kali kisar cili kering, masukkan sikit kunyit hidup. Insyallah mana-mana masakan yang perlu guna cili seperti sambal, asam pedas, akan terasa lebih sedap.
7. SAIZ API MASAK

– Api harus kecil dan tumis rencah sehingga naik minyak.
– Selepas naik minyak baru masukkan gula. Gula dan minyak akan menjadi caramelized / keperangan.
– Sambal tumis akan kelihatan gelap, cantik dan rasanya sedap
– Kemudian masukkan air asam, garam dan air secukupnya. Teruskan masak seperti biasa sehingga siap.
Sumber: Facebook Putra Bugis Temasek


Jangan Silap, Ini Punca Anak Alami Ekzema Yang Anda Sering Terlepas Pandang

“Abang, kulit anak kita ni nampak lain macam la.” Haa.. Jangan buat tak peduli bila isteri cakap macam tu. Mesti ada yang tak kena pada anak anda. Tengok betul-betul kulit anak anda sekarang. Tolong check, takut mereka nangis tak berhenti.

Ada tak antara keluarga atau kawan-kawan anda yang anak mereka ada ruam kering dan berkerak? Sangat membimbangkan. Kalau tak ada angin bertiup, takkan pokok bergoyang. Memang sah kena Ekzema! ?

Kena tahu tentang Ekzema, jangan ambil mudah!

Untuk pengetahuan anda, Ekzema ni sejenis penyakit yang dapat dikesan melalui perubahan pada kulit. Kulit jadi kemerahan, kering, mengelupas, bersisik dan kadangkala mempunyai cecair meleleh keluar. Takutnya! ?
Lebih kurang 20% kanak-kanak cenderung untuk terkena Ekzema ni. Penyakit ni membuatkan si manja meragam dan susah untuk tidur lena. Mereka berasa sangat tak selesa. ? Dan setakat ni masih tiada ubat untuk hilangkannya.

Ekzema biasa terjadi pada kanak-kanak berusia seawal sebulan hingga 6 tahun. Kulit si manja jadi gatal dan menyebabkan mereka menggaru. Akhirnya Ekzema jadi lebih teruk, sama ada berdarah atau terkena jangkitan kuman. Bahaya! ?
Punca Ekzema? Tidak dikenal pasti.

Paling menyedihkan, punca sebenar Ekzema masih tidak dapat dikenalpasti. Boleh dikatakan, Ekzema ni sebagai tindak balas sistem imunisasi yang terlalu aktif terhadap sesuatu bendasing. Kemudian, ia menjadi alahan kepada bayi. Hurm..
Ini antara sebab Ekzema mungkin terjadi pada si manja. Kena berjaga-jaga lepas ni. ?
1) Ibu bapa ada sejarah menghidapi Ekzema

Jaga-jaga kalau anda sendiri mempunyai sejarah penyakit Ekzema, alahan teruk atau asma. Sebab Ekzema kerap ditemui pada bayi yang ibubapanya ada sejarah penyakit tersebut. Kena siap sedia dari segi fizikal dan mental okay?
2) Tak tahan cuaca panas atau sejuk!

Ibu bapa selalu tak perasan tentang ni. Sesetengah kulit bayi jadi merah dan gatal bila tersentuh permukaan kasar atau kesat. Ada juga yang dinaiki ruam apabila terdedah pada keadaan panas atau sejuk. Bulu binatang, habuk dan debunga juga boleh menyebabkan kegatalan.
3) Alamak, tangan bayi terkena cincin ibu pula

Bayi juga mungkin terkena ekzema apabila bersentuhan dengan saki baki bahan kimia. Contohnya bahan kimia dalam sabun badan, sabun basuh baju dan pelembut fabrik. Ada juga bayi yang alah pada logam seperti emas atau perak. Untuk para ibu yang pakai cincin tu, hati-hati ya.

Bila difikirkan semula, memang risau. Dahlah tak ada ubat, punca pun tak dikenal pasti. Nak bawa bayi ke klinik, tak mampu tanggung kos. Kena kerja lagi. Takkan nak ambil cuti sahaja memanjang. Tak apa, kami ada penyelesaian untuk anda! ?
Melegakan kegatalan, sapu sahaja Ezerra Cream pada anak anda

Ezerra Cream berfungsi untuk melegakan kegatalan dan melembabkan kulit secara serentak. Jangan teragak-agak untuk menggunakannya. Sebab produk ni terbukti selamat untuk bayi pada usia 2 minggu. Serius tak tipu. Hasilnya sangat puas hati. ?
Formula unik Ezerra Cream terbukti berkesan dalam melegakan kegatalan dan kemerahan. Stimu-tex AS membantu melegakan kegatalan dan kemerahan. Manakala Saccharide Isomerate membantu menyembuhkan kulit dengan pelembapan intensif. Fuh!

Kalau anak anda sudah terkena Ekzema, boleh cuba pakai Ezerra Cream pada badannya. Produk ni akan buat si manja jadi lebih selesa. Tak adalah mereka asyik gatal tangan nak menggaru sahaja. Yang penting, anak boleh tidur lena. Betul tak? ?
Nak tahu tak? Sebenarnya ada hadiah menarik nak bagi untuk anda ni tau. ? Eee, syoknya!
Dapatkan Ezerra Sample Kit, hadiah menarik untuk anda!

Siapa tak nak hadiah? Semua orang pun nak! Paling menarik, ada pemberian hadiah iaitu Ezerra Sample Kit untuk anda sebagai pengguna baru Ezerra Cream. Kena cepat dapatkan segera sebab stok terhad. Siapa cepat, dialah yang dapat! (klik sini kalau nak Ezerra Sample Kit)

Kalau nak info lanjut tentang Ezerra Cream, boleh klik mana-mana link kat bawah ni.
Ezerra Cream
Website: http://ezerramalaysia.com
Facebook: http://facebook.com/ezerramalaysia
Dapatkan Ezerra Cream untuk melegakan kegatalan, kemerahan dan lain-lain pada anak anda. Si manja pun tak meragam. Anda pun boleh tidur lena bersama si manja. Wee.. ?


Ini Resepi Buat Cendol Homemade, Ada 3 Cara Boleh Pilih Ikut Cita Rasa Anda!

Cendol merupakan pencuci mulut yang amat digemari rakyat di negara ini. Ketika cuaca berbahang, ianya menjadi pilihan untuk menyejukkan tekak. Selain itu, resepi cendol yang asli juga sudah mempunyai pelbagai perubahan seiring dengan kreativiti penciptanya.
Sebagaimana sama dengan perkongsian Puan Nina Mahdar, yang telah bereksperimen resepi cendol melalui tiga resepi yang berbeza. Anda juga boleh mencubanya mengikut cita rasa sendiri. Jom buat!

Baca juga: Resepi Ayam Goreng Viral, Kena Masukkan Bawang Ini Barulah Harum & Lebih Sedap!
CENDOL HOMEMADE 3 RESEPI!

Puas hatikan bila buat cendol sendiri. Nak-nak musim panas ni, nak cari yang sejuk-sejuk je. Jimat pula tu buat sendiri boleh makan satu family.

Dekat sini saya bereksperimen dengan 3 jenis cendol. Saya memilih resepi cendol no 1. sebab teksturnya sedikit kenyal. Air abu, boleh tengok contoh dekat gambar ye. Boleh dapatkan di kedai menjual bahan bakeri.
3 RESEPI CENDOL BERBEZA BOLEH PILIH IKUT CITA RASA
RESEPI CENDOL 1:

100g tepung jagung.
500g air pandan.
1 sudu makan air abu.

RESEPI CENDOL 2:

50g tepung jagung.
50g tepung beras.
450g air pandan.
1 sudu makan air kapur.

RESEPI CENDOL 3:

100g tepung beras.
1 sudu makan air abu.
450g air pandan.

CARA MEMBUATNYA:

1. Satukan kesemua bahan dan kacau hingga sebati.
2. Masak menggunakan api perlahan sehingga adunan pekat dan kental.
3. Sediakan air sejuk atau ais di dalam bekas besar.
4. Bila cendol dah masak, tekan ke dalam acuan cendol. Boleh guna acuan maruku dan boleh guna penapis lubang besar
5. Atau masukkan kedalam piping bag. Picit perlahan-lahan. Picit sewaktu panas ke dalam bekas berisi ais. Alas tangan dengan kain.

RESEPI CENDOL LENGKAP
BAHAN-BAHAN:

200g santan kotak.
2 cawan air.
Sedikit garam.
1 buku gula melaka.
 1 cawan gula merah.

CARA MEMBUATNYA:

1. Santan dimasak bersama dua cawan air dan sedikit garam. Masak santan sehingga panas. Hati-hati jangan sampai pecah santan.
2. Gula melaka bersama gula merah dimasak dengan dua cawan air sehingga larut. Kemudian, tapis.
3. Tapis dan masukkan cendol ke dalam mangkuk.
4. Letak ais dan masukkan santan.
5. Akhir sekali, masukkan gula melaka.
Sedia dinikmati bersama yang tersayang!
Sumber: Facebook Nina Mahdar via Masak Apa Hari Ni..(MAHN)


Resepi Cili Kisar Boleh Tahan Berbulan, Tak Naik Kulat Putih Pun!

Cili kisar merupakan bahan yang sangat diperlukan apabila ingin menyediakan hidangan berasaskan sambal. Makanya, penulis ingin kongsikan resepi cili kisar yang boleh bertahan lama sehingga berbulan tanpa naik kulat putih.
Resepi cili kisar ini telah dikongsikan oleh Puan Mim Yusof. Oleh kerana, masih ramai yang mempunyai simpanan cili kisar yang cepat rosak dan tidak mampu bertahan lama, maka tidak salah mencuba dan mengikuti tips ini. Jom!

Baca juga: Ahli Kimia Kongsi Tips Goreng Ikan, Elak Melekat Pada Kuali & Hasilnya ‘Juicy’!
RESEPI CILI KISAR REBUS SENDIRI TAHAN BERBULAN

Kak mim nak share cara buat cili kisar yang tahan berbulan tak berkulat. Mesti ramai yang dah tahu kan? Tapi tak apa, nak share jugak lah, mungkin ada sorang dua yang masih tak tahu kan.

Selalukan kalau kita blend cili kering, simpan dalam peti ais tak sampai seminggu ia dah masam dan naik kulat putih kan. Insha Allah, buat macam ini tahan lama, sebulan dua tak berkulat.
BAHAN-BAHANNYA:

400gm cili kering.
3 labu bawang putih.
Air tapis.

CARA PENYEDIAANNYA:

1. Potong cili kering (buang biji) dan kupas bawang putih sebelum dicuci bersih-bersih.
Rebus sampai empuk.
2. Rebus cili kering bersama bawang putih sampai lembut cili tu.
3. Kemudian toskan (tak perlu basuh lagi cuma tos saja sebab tadi kita dah cuci bersih, kalau basuh balik guna air paip nanti cili kisar tak tahan lama).
4. Biarkan sekejap agak-agak sejuk sedikit.
5. Kemudian kisar dengan menggunakan air tapis jangan guna air paip ye. Guna air tapis dan satu lagi bawang putih bertindak sebagai anti kulat.
Insha Allah cili akan tahan lama dan tak berkulat. Selamat mencuba.
Sumber: Facebook Mim Yusof


Ini Resipi Minuman Teh Guna Biji Avocado, Jangan Buang Sebab Ada Banyak Khasiat!

Mungkin masih ramai yang tidak tahu tentang khasiat biji buah avocado. Disebabkan itu juga, ramai yang memilih untuk membuang biji tersebut. Namun, siapa sangka ia mengandungi banyak khasiat sekiranya dijadikan sebagai teh minuman.
Melalui perkongsian khasiat biji buah avocado dari Doktor Rizal Abu Bakar, ia mengandungi banyak kelebihan seperti baiki sistem pencernaan dan sebagainya. Justeru itu, mari sajikan teh biji avocado sebagai rutin minuman kesihatan anda!

Baca juga: Resepi Guna Kacang Kuda Yang Sihat & Sedap, Boleh Rendahkan Kolestrol!
BUAH AVOCADO: RAHSIA BIJI AVOCADO KEPADA KESIHATAN

Selalu lepas belah avocado, orang buang saja biji avocado. Ada yang rajin cuba untuk tanam. Tapi sayangnya kalau buang biji avocado.

Rugi besar sebab dalam teh biji avocado ni ada macam macam khasiat.
KHASIAT BIJI BUAH AVOCADO
Contohnya:

Vitamin C,E,K, B6.
Baiki sistem pencernaan.
Turunkan kolesterol.
Membantu untuk menghalang kanser.
Bantu kawal tekanan darah.
Bantu turunkan berat badan.
Kurangkan simptom arthritis.
Kaya dengan antioksida.

RESEPI MINUMAN TEH BIJI AVOCADO

1. Cara nak buat pun senang. Potong biji avocado kepada 4 potongan. Kalau boleh dapatkan dua biji.
2. Air pula perlukan dua cawan. Rebus. Bila dah sejuk sikit, masukkan madu. Dah siap dah untuk diminum.
3. Masa tuang ke cawan tu tapis dulu. Warna teh biji avocado ni sama macam teh biasa.
Bolehlah cuba. Kesihatan kita tanggungjawab kita. Gitulah.
Sumber: Facebook DrRizal Abu Bakar


Ini Resepi Pani Puri ‘Street Food’ India Macam Dalam Filem Bollywood!

Kalau tengah lapar apa lagi yang patut dibuat? Mestilah buka YouTube tengok ‘street food’ dari negara-negara luar. Terliur dan bertambah lapar kalau tengok semua makanan-makanan tradisi negara-negara luar.
Antara yang menarik perhatian ialah makanan tradisi di India iaitu Pani Puri. Aduh! Sedapnya tetapi malangnya, nak pergi kesana musim-musim Covid ini memang tak dapat. Agaknya bila lah dapat merasa Pani Puri kan?

Jangan risau, di sini kami akan kongsikan cara pembuatan Pani Puri. Rasa manis, masam, pedas yang cukup dan sesuai dimakan bersama keluarga.  Mari kita mula..
Baca juga: Resepi Laksa Sarawak ‘Padu’, Memang Puas Hirup Kuah Panas-Panas!

RESEPI PANI PURI, MAKANAN TRADISI DI INDIA
1st attempt of pani Puri

Dah x payah pegi jauh2 nk mkn..
Buat sendiri je
Dijamin bersih dan suci
Ada sape-sape minat mkn ni. Manis masam pedas
BAHAN-BAHAN
INTI PERTAMA

– Kentang atau kacang kuda
– Rebus kacang kuda sampai lembut
– Kentang rebus dan lenyekkan
– Potong bawang dadu dan daun ketumbar
– Serbuk jintan, garam masala dan rempah cili sikit
– Chatpati masal (terpulang.. Bole beli kt shopee)
– Sedikit garam biasa dan gaul semua sekali.
KUAH HIJAU

– Daun pudina dan daun ketumbar
– Cili padi (agak-agak)
– Blender dengan air masak dan tapiskan
– Lepas tu campur serbuk jintan, garam masala dan rempah cili sikit untuk tambah pedas, limau dan garam
– Gaul semua dengan bahan kisar tadi. (Tak perlu masak atas api)
AIR ASAM

– Masak asam jawa sekali biji dengan gula melaka 1 ketul
– Masak sampai air mendidih dan gula hancur
– Tapiskan dan sedia untuk dihidang
KUAH PUTIH

– Sedikit tairu atau yogurt
– Campur garam sikit, lada hitam dan lada sulah sikit. Kacau hingga sebati
KEROPOK

Boleh dapatkan di: https://bit.ly/3gjj6Px
Keropok beli kt shopee je. Goreng kena minyak panas betul-betul. Kalau tak panas tak jadi. Resepi semua agak-agak ye.
Siap dan sedia untuk dimakan. Boleh lubangkan di tengah dan letak semua inti dan kuah yang telah dibuat. Sedapnya!

Sumber: Nur Sharmin


Dah Tak Payah Beratur, Ini Resepi Shawarma Wrap Homemade Paling ‘Onz’!

Sebelum ini memang viral di laman media sosial tentang makanan yang berasal dari Timur Tengah iaitu shawarma. Apa yang menariknya, semua restoran yang menjual hidangan ini memang ‘laku keras’ sampai beratur panjang! Kesudahannya, ada yang tak sempat untuk merasa keenakan shawarma yang diperkata ramai ini.
Jangan risau, sebenarnya anda boleh buat sahaja sendiri shawarma ini di rumah dan ternyata hidangan ini menjadi lebih enak! Jom kita ikuti perkongsian resepi ini dari A-Z. Selamat mencuba!

Baca juga: IKEA Bocor Resepi Untuk Penggemar Meatball, Dah Boleh Buat Sendiri Di Rumah!
RESEPI Shawarma Wrap home-made
Iringan shawarma: Roti, daging / ayam, parsley, grilled tomatoes, pickles dan lettuce kalau suka. Sos tahini, sos toum untuk shawarma ayam.

Saya suka buat shawarma sendiri dengan roti dan sos sebab boleh buat banyak dan simpan untuk makan beberapa kali. Saya kongsikan resepi roti, perapan daging dan sos tahini jika ada yang berminat nak buat.

Resepi Roti Laffa (nipis, tak macam roti pita) untuk shawarma:
1 setengah cawan air suam
1 sudu kecil gula
1 sudu besar yis kering (macam mauri pan) – campurkan semua hingga berbuih
Dalam mangkuk lain campurkan:
3 cawan tepung gandum apa-apa jenama pun
2 sudu teh garam
-Bila adunan yis dah berbuih, campurkan dalam tepung dan uli dalam 5 minit. Masukkan 1-2 sudu besar minyak zaitun dan teruskan menguli hingga adunan lembut macam baldu dan tidak melekat di tangan. Biarkan hingga kembang 2 kali ganda.

Tumbuk.
– Bahagikan 8. Buat bulat.
– Panaskan grill pan.
– Canai nipis dan letak dalam grill pan. Sapu bahagian atas dengan sikit minyak zaitun. Bila dah mula gelembung-gelembung, terbalikkan.
– Masak dalam 30 saat – 1 minit.
– Angkat, letak dalam bekas suam.
Resepi daging shawarma:

Blend dalam blender kering:
3 ulas bawang putih
1 sudu kecil bunga cengkih
1 sudu kecil garam
1 sudu kecil jintan manis
1 sudu kecil “all spice”
1/2 sudu kecil serbuk cardamom
1/2 sudu kecil serbuk cinnamon
1/2 sudu kecil oregano / thyme
1/2 sudu kecil serbuk buah pala
1/2 sudu kecil lada hitam
1/4 sudu kecil serbuk halia
1/4 sudu kecil serbuk cili
Campurkan serbuk yang telah diblend dengan:

1/4 cawan jus lemon segar
1/4 cawan cuka putih
1/4 cawan minyak zaitun.
– Sapukan ramuan ini pada 1 kilo daging dan biarkan semalaman. Saya guna daging bahagian “culotte”. Boleh juga gunakan steak ribeye, flank steak atau skirt steak.
– Atau gantikan dengan thigh ayam yang dah dibuang tulang. Kalau diet, dada pun boleh. Esoknya boleh nyahbekukan.
Panaskan grill pan. Grill daging sampai separuh masak. Keluarkan. Rehatkan. Hiris nipis. Panaskan grill sekali lagi dan grill daging hiris hingga cara masak yang disukai.

Resepi Sos Tahini:
-2 sudu teh pes tahini
-3 ulas bawang putih
-1/2 cawan lemon jus
-1 sudu teh garam – blend hingga halus.
Sumber: Ummu Ashraf


Ini Resipi Sate Ayam Paling Sedap Dan Simple Untuk Open House

“Alamak, nak tempah sate semua dah tak sempat. Kena buat sendiri la jugak ni…”
Kalau anda tak sempat membuat tempahan sate untuk juadah rumah terbuka, apa kata kali ini anda buat sendiri sate dengan berpandukan resipi sate yang paling mudah! Macam mana tu? Jom kita tengok dan cuba resipi sate ayam yang mudah dan semestinya sedap ini. Jimat pun jimat.

RESIPI SATE PALING SIMPLE UNTUK OPEN HOUSE
Assalamulaikum dan selamat pagi,sebelum kak pida bergelut di dapur untuk menyiapkan sajian #Sate untuk open house hari selasa ini…kak pida kongsikan resepi sate cara kak pida yg paling simple…Bila buat sendiri memang jimat separuh tau dari kita tempah tetapi agak penat sikit. ok boleh tengok langkah-langkah seperti yg kak pida tunjukkan boleh cuba buat sate daripada air tangan sendiri selepas ini apa lagi sekarang musim open house kan…boleh la saji untuk para tetamu atau makan bersama famili nanti.
1. Seekor ayam anggaran berat 2 kg.

2. Tips. Boleh guna salah satu atau ketiga-tiga bahan ini untuk mencuci daging ayam bagi hilangkan bau hanyir dan memastikan ayam bersih suci.

3. Kulit ayam yang diasingkan daripada isi ayam…jangan buang tau boleh selitkan bersama isi ayam bila cucuk sate nanti….sedap bila ada rasa lemak-lemak sikit kulit ayam ini boleh direbus untuk melembutkannya bagi senang masa proses menghiris dan cucuk nanti.

4. Ini hasil lepas direbus…toskan.

5. Isi ayam yang telah siap dihirisi.

6. Racik halus serai,halia dan lengkuas…anggaran dalam:-
Serai 6batang
Halia 45gm
Lengkuas 45gm

7. Hasil serai, halia dan lengkuas selepas diblander…halus macam ni. Masukkan dalam isi ayam.

8. Gaulkan Gula,serbuk kunyit,garam dan perasa tambahan bersama isi ayam. Anggaran :-
Gula: 2 1/2 @ 3cawan gula ikut tahap kemanisan yg dikehendaki.
Garam 1 sudu kecil kfc.
Perasa tambahan 1 sudu kecil kfc.
Satu senduk serbuk kunyit.

9. Siap segala perapan sate…sedia untuk dicucuk juga boleh dibiarkan semalam sebelum dicucuk untuk mesrakan segala bahan perapan.

10. 2 kg ayam boleh dapat 75 cucuk +-

Senang je kan?
Sumber : Mufidah Jamil


Ini Rupanya 14 Jenis Kemuliaan Diberikan Kepada Wanita Islam Yang Hamil

Hamil merupakan anugerah besar dari Allah SWT kepada satu-satunya pasangan kepada kaum lelaki iaitu kaum wanita. Wanita bukan makhluk yang lemah kerana mereka memiliki kekuatan yang tiada tolak bandingnya terutama ketika proses kehamilan sehinggalah melahirkan bayi.
Melalui perkongsian dari Doktor Amirul Amin, terdapat 14 kemuliaan yang diperolehi oleh wanita Islam yang sedang hamil. Apakah kemuliaan itu? Mari baca bersama dan mensyukuri nikmat yang diberikan oleh Maha Pencipta.

Baca juga: Peguam Syarie Kongsi Apa Isteri Boleh Tuntut Bila Suami Minta Poligami, Jangan ‘Blur’ Depan Hakim
KEMULIAAN KEPADA WANITA ISLAM YANG HAMIL
Gambar hiasan: RumahZakat.

14 KEMULIAAN WANITA ‘‘ISLAM’’ YANG SEDANG HAMIL
1. Apabila seseorang perempuan mengandung dalam rahimnya, maka beristighfarlah para malaikat untuknya. Allah SWT mencatatkan baginya setiap hari dengan 1,000 kebaikan dan menghapuskan darinya 1,000 kejahatan.

2. Apabila seseorang perempuan mulai sakit hendak bersalin, maka Allah SWT mencatatkan baginya pahala orang berjihad di jalan Allah SWT.
3. Apabila seseorang perempuan melahirkan anak, hilanglah dosa-dosanya seperti keadaan ia baru dilahirkan.
4. Apabila telah lahir anaknya lalu disusuinya, maka bagi ibu itu setiap setegukan dari pada susunya diberi 1 kebajikan.
5. Apabila semalaman si ibu tidak tidur dan memelihara anaknya yang sakit, maka Allah SWT memberinya pahala seperti memerdekakan 70 orang hamba dengan ikhlas untuk membela agama Allah SWT.
6. Rakaat solat wanita yang sedang hamil adalah lebih baik dari pada 80 rakaat solat wanita yang tidak hamil.
7. Wanita yang memberi minum air susu ibu (ASI) kepada anaknya dari dirinya sendiri akan mendapat 1 pahala pada tiap-tiap titis susu yang diberikannya.

8. Wanita yang tidak cukup tidur pada malam hari kerana menjaga anaknya yang sakit akan diampunkan oleh Allah SWT seluruh dosanya dan bila ia menghibur hati anaknya Allah memberi 12 tahun pahala ibadah.
9. Wanita yang hamil akan dapat pahala terus berpuasa pada siang hari.
10. Wanita yang hamil akan dapat pahala terus beribadah pada malam hari.
11. Wanita yang bersalin akan mendapat pahala 70 tahun solat dan puasa, serta setiap kesakitan pada 1 uratnya Allah SWT mengurniakan 1 pahala haji.
12. Sekiranya wanita mati dimasa 40 hari selepas bersalin, dia akan dianggap sebagai mati syahid.
13. Jika wanita menyusui anaknya sampai cukup tempoh (2,5 tahun), maka malaikat-malaikat di langit akan khabarkan berita bahawa syurga wajib baginya.
14. Jika wanita memberi susu dirinya pada anaknya yang menangis, Allah SWT akan memberi pahala 1 tahun Solat dan berpuasa.
Subhanallah…Semoga yang sedang membaca tausiah ini dan berkata aamiin.
Semoga dosanya diampuni oleh Allah, diangkat darjatnya, dimudahkan REZEKINYA, dikabulkan segala hajatnya dan mendapatkan jodoh yang setia serta anak yang soleh solehah hingga masuk syurga melalui pintu mana saja.
Aamiin Ya Rabbal’alamiin.
Sumber: Facebook Dr. Amirul Amin


Ini Rupanya Fungsi & Keistimewaan Taik Telinga, Doktor Pesan Tak Elok Amalkan Korek Telinga!

Tabiat mengorek telinga sudah menjadi sebati sebagai amalan untuk membersihkan taik telinga di dalam lubang telinga dengan menggunakan pelbagai alatan seperti besi, putik kapas dan sebagainya.  Namun, tahukah anda kekerapan melakukan tabiat ini dan cara yang salah membersihkan telinga boleh menyebabkan ia mengalami jangkitan atau keradangan.
Menurut Dr. Ezairy M.Sallih yang merupakan seorang Pakar Bedah Telinga, Hidung & Tekak, Surgeri Kepala & Leher, tak elok amalkan tabiat mengorek telinga dan tahi telinga sebenarnya mempunyai fungsi dan kelebihannya tersendiri.

Baca juga: Buang Tabiat Letak Kaki Atas ‘Dashboard’ Kereta, Boleh Lumpuh Seumur Hidup!
BOLEH KENA JANGKITAN ATAU KERADANGAN…

Beliau berusia tiga puluh lima tahun. Sudah tiga hari mengalami sakit telinga sebelah kanan. Pendengaran rasa tersumbat. Seakan ada sesuatu yang menghalang. Pedih. Perit.

Hari itu sudah ada cecair kuning yang keluar daripada telinga. Katanya, ia bermula dengan rasa gatal teramat sangat, menyebabkan beliau menggunakan putik kapas, cotton bud sehingga kemudiannya menggunakan pencungkil besi untuk mengorek telinga. Lega. Sedap.
Namun, rasa itu hanya bertahan seketika. Lagi kerap ia dilakukan, semakin sering cuba dikorek dan dibersihkan, ia perlahan-lahan bertukar menjadi sakit. Berdenyut-denyut.
RUPANYA PESAKIT MENGALAMI ‘OTITIS EXTERNA’ AKIBAT TABIAT KOREK TELINGA
Keadaan ini kami sebut sebagai ‘otitis externa’ iaitu jangkitan atau keradangan yang berlaku pada salur telinga luar pesakit ‘external auditory canal’.
Sebab itu doktor selalu pesan tak elok amalkan tabiat mengorek telinga. Tidak kira sama ada menggunakan besi, ‘cotton bud’ dan apa sahaja.
INI FUNGSI & KEISTIMEWAAN TAHI TELINGA PERLU ANDA TAHU!
Gambar hiasan: HelloDoktor.
Ear wax, cerumen atau tahi telinga yang cuba dibuang itu ada fungsinya sendiri. Apa fungsi dan istimewanya cerumen ini?
1. Ia akan membentuk lapisan asid ‘acidic coat’ yang mengandungi lysozyme. Ia penting untuk mencegah jangkitan kuman bakteria dan fungal.
2. Ear wax atau tahi telinga mengandungi juga lapisan lipid ‘lipid-rich cerumen’. Ia bersifat hydrophobic dan mencegah pengumpulan air terlalu banyak daripada meresap ke salur telinga.
3. Cerumen juga berfungsi menghalang segala kotoran dan bendasing dari luar.
TAHI TELINGA TAK PERLU DIBUANG MELAINKAN 2 SEBAB INI
Jadi, ia tidak perlu dibuang MELAINKAN dua sebab iaitu:

Mengalami kurang dengar.
Sakit akibat cerumen yang terlalu keras, disebut sebagai ‘impacted ear wax’.

INI BEBERAPA CARA UNTUK MENGATASI MASALAH TERSEBUT
Gambar hiasan: IstockPhoto. – TirtoID
Ada beberapa cara untuk mengatasi masalah ini:
1. Lakukan pemeriksaan telinga bersama doktor.
2. Ubat titis telinga akan diberi jika doktor mendapati ‘ear wax’ terlalu keras.
3. Rujukan ke Klinik pakar telinga, hidung dan tekak (ENT) di hospital boleh dilakukan jika perlu.
4. Di klinik ENT, saya akan lakukan pembersihan telinga dengan bantuan alatan seperti otoendoscope atau microscope. Lebih selamat dan rendah risiko kecederaan pada telinga.
SEBARANG MASALAH PADA TELINGA DINASIHATKAN BERJUMPA DOKTOR!
Gambar hiasan: BikinKaos.Info
Nasihat saya, jika anda ada sebarang masalah pada telinga, sama ada gatal, tidak selesa dan sakit, jumpalah kami untuk diperiksa. Kalian akan dibantu.
Moga bermanfaat. Sila #kongsi jika anda rasa tulisan ini berharga.
Dr. Ezairy M.Sallih.
Ini akan berlaku sekiranya anda berterusan amalkan tabiat ini. Gegendang telinga ‘tympanic membrane’ boleh mengalami kebocoran!
Sumber: Facebook Dr. Ezairy M.Sallih


Ini Rupanya Perbezaan Telur Masin & Telur Padi, Jangan Sampai Tersalah Beli!

Telur masin merupakan antara bahan masakan yang digemari ramai. Pelbagai juadah dimasak menggunakan telur masin sebagai bahan asas masakan. Ketam telur masin, chicken salted egg, sotong telur masin dan pelbagai lagi antara masakan yang menggunakan telur masin sebagai bahan asas masakan.
Selain itu, ada juga sesetengah orang menghidangkan telur masin juga sebagai lauk untuk dimakan bersama nasi. Nasi kerabu antara yang terkenal menyediakan telur masin sebagai lauknya. Tetapi ada sesetengah orang juga yang keliru di antara telur masin dan telur padi atau telur asin ini. Sulaiman Bin Sa-ee melalui laman Facebook Masak Apa Tak Jadi Hari Ni berkongsi tentang perbezaan antara telur masin dan telur padi ini.

Telur Padi Juga Dikenali Sebagai Century Egg

Memandangkan ada sesetengah orang yang masih keliru antara telur masin dengan telur padi, di sini saya ada sedikit info berkenaan telur padi ini. Sedap makan dengan bubur. Telur Padi (Cina ringkas: 皮蛋; pinyin: pídàn) juga dikenali sebagai telur pindang Cina, telur seratus tahun, telur seribu tahun, telur seabad, telur sealaf, telur kulit dan telur hitam ialah produk makanan Cina yang diawet dan menjadi makanan istimewa yang dibuat dengan memeram telur itik, ayam atau telur puyuh ke dalam campuran tanah liat, abu, garam, kapur, dan sekam padi selama beberapa minggu hingga beberapa bulan, bergantung kepada kaedah pemprosesan.

Melalui proses itu, kuning telur menjadi hijau gelap kepada warna kelabu, dengan konsistensi berkrim dan rasa yang kuat kerana hidrogen sulfida dan ammonia yang hadir, manakala bahagian putihnya menjadi coklat gelap, jeli lutcahaya dengan rasa masin. Agen transformasi dalam telur padi adalah garam alkali, yang secara beransur-ansur meningkatkan pH telur sekitar 9-12, semasa proses pengawetan. Proses kimia ini memecahkan beberapa protein kompleks dan lemak tanpa rasa, yang menghasilkan pelbagai sebatian rasa kecil yang lebih halus.

Sesetengah telur mempunyai corak berhampiran permukaan putih telur yang disamakan dengan cabang pokok cemara atau pain, yang menimbulkan salah satu nama Cinanya, telur corak pain. Semoga kakak-kakak jangan tersalah beli. Kalau salah beli pun jangan dibuang. Cuba-cuba la makan. Mana tahu next time nak lagi. Kalau makan dengan Mee Belacan memang menu paling enak. Boleh lah cuba masak telur ini sepanjang Ramadhan ini!

Sumber : Sulaiman Bin Sa-ee


Ini Sebab Kenapa Isteri Abu Lahab Digelar ‘Pembawa Kayu Api’

Pada hari yang mulia ini, apa kata kita membaca pula sebuah kisah sirah yang berlaku pada zaman Nabi Muhammad SAW untuk diambil iktibar. Kisah mengenai seorang wanita bernama Ummu Jamil yang merupakan isteri kepada Abu Lahab.
Umum mengetahui, Abu Lahab adalah bapa saudara kepada Nabi Muhammad SAW dan juga salah satu musuh Islam pada zaman baginda. Kali ini, penulis bawakan kisah mengapa wanita ini digelar sebagai ‘pembawa kayu api’ berdasarkan perkongsian daripada Dr. Ahmad Sanusi.

Baca juga: 3 Cara Layan Anak Mengikut Kelompok Umur Panduan Dari Saidina Ali RA
WANITA ‘PEMBAWA KAYU API’

MENGAPA ISTERI ABU LAHAB DIGELAR “PEMBAWA KAYU API”?
Di dalam Surah al-Masad, Allah menyifatkan isteri Abu Lahab sebagai “pembawa kayu api.”

Timbul persoalan, mengapa Allah membayangkan isteri Abu Lahab, atau nama sebenarnya Ummu Jamil sebagai pembawa kayu api?
MENURUT AL-IMAM AL-TABARI & AL-BAYHAQI
Menurut al-Imam al-Tabari dan al-Bayhaqi, sifat demikian diberikan kepada Ummu Jamil kerana dia sering mengutip duri-duri kayu lalu diletakkan di laluan Nabi untuk menyakiti Baginda.
Sifat membawa duri kayu ini disifatkan sebagai orang yang membawa kayu api kerana menimbulkan api kebencian dan menyemarakkan kesusahan bagi orang lain. (al-Tabari, Jami al-Bayan, 24/679)
AL-IMAM MUJAHID MENTAFSIRKAN…
Al-Imam Mujahid pula mentafsirkan sifat “pembawa kayu api” ini sebagai sikap Ummu Jamil yang suka mengadu domba dan menimbulkan api pergaduhan. (Wahbah al-Zuhaili, Tafsir al-Wasit, Dar al-Fikr, 1422, 3/2955)
IBN ATIYYAH MENJELASKAN BAHAWA,
Manakala Ibn Atiyyah pula menjelaskan bahawa, kayu api tersebut adalah kiasan bagi dosa yang dipikul oleh Ummu Jamil sendiri.
Ini membawa maksud bahawa, Ummu Jamil sedang memikul kayu api dosa iaitu dosa-dosanya sendiri yang akan menjadi bahan bakar buat dirinya sendiri di dalam neraka nanti! (Ibn Atiyya, al-Muharar al-Wajiz, 5/535).
HURAIAN AL-IMAM IBN KATHIR MENYATAKAN
Apa yang lebih menarik adalah huraian oleh al-Imam Ibn Kathir. Menurut beliau, perkataan “pembawa kayu api” ini bukan bermaksud apa yang telah berlaku, tetapi apa yang akan berlaku.
Di neraka kelak, Ummu Jamil akan membawa kayu api, bukan sahaja untuk membakar dirinya, malah memberikan azab buat membakar suaminya sendiri nanti. (Ibn Kathir, al-Bidayah wa al-Nihayah)
KEHALUSAN BAHASA AL-QURAN TELAH MENGGAMBARKAN
Sekadar gambar hiasan: Harakah.ID.
Allahu. Lihatlah betapa halusnya bahasa al-Quran. Sikap suami yang tidak berdaya menjaga isterinya mampu untuk memberikan azab ke atas dirinya sendiri kelak.
 Allah membayangkan Ummu Jamil sendiri yang akan memikul kayu api untuk membakar dirinya dan suaminya di neraka kelak.
Sama-sama kita bermuhasabah. Moga Allah mengampunkan diri kita.
Dr. Ahmad Sanusi Azmi.
Sumber: Facebook Dr Ahmad Sanusi


Ini Sebab Kenapa Isteri Masih Pertahankan Rumah Tangga, Walaupun Jiwa Dah Kosong- Dato’ Dr Fadzilah Kamsah

Pasang surut dalam perkahwinan pasti akan berlaku kerana tidak selalunya indah. Itu yang akan mengajar pasangan saling melengkapi, berubah demi kebaikan dan memperbaiki kekurangan yang timbul.
Namun, apabila konflik yang timbul tidak diendahkan suami, malah ‘dipijak’ tanpa sedar ia menyebabkan satu lagi jiwa berubah menjadi kosong dalam masih mempertahankan rumah tangga yang dibina. Ini sebab kenapa isteri masih mempertahankan mahligai yang dibina dari Dato’ Dr. Haji Mohd Fadzilah Kamsah.

Baca juga: Suami Akhir Zaman Perlu Sedar 3 Dosa Kerap Dilakukan – Dato’ Dr Fadzilah Kamsah
5 SEBAB KENAPA ISTERI MASIH MEMPERTAHANKAN RUMAH TANGGA
Gambar hiasan: AndrewLozovyi – VistaCreate.com

Ada sebab kenapa seorang isteri masih mempertahankan rumahtangga yang kalian bina:

1. BILA ISTERI DAH SAYANG BUKAN SENANG NAK BENCI & MENINGGALKAN
Kalau dah sayang, bukan senang nak benci dan pergi macam itu je.
Seorang isteri akan cuba perbaiki kelemahan diri dan belajar untuk jadi yang terbaik. Dia perbaiki semua salah silapnya dan nak suaminya jatuh cinta dengannya lagi.
Walaupun pada dasarnya isteri itu tak salah apa. Suaminya yang beralih arah ke wanita lain.
Fitrah wanita, susah nak jatuh hati lagi dengan lelaki lain. Cukup satu je. Yang lain, fokusnya hanya pada anak-anak dan urus rumahtangga sahaja.
2. ISTERI SELALU BERHARAP SUAMI AKAN BERUBAH & SEDAR KESILAPAN YANG DIBUAT
Gambar hiasan: iStock – GettyImages.com
Mereka ini selalu berharap untuk kalian berubah. Berharap bahawa kalian sedar salah dan silap kalian. Dan jadi macam lelaki yang mula-mula mereka kenal dahulu.
Siang malam mereka berdoa supaya kalian dilembutkan hati, direndahkan ego dan menerima kasih sayang mereka dengan terbuka.
3. WANITA PILIH KAHWIN HANYA SEKALI, SUDAH FIKIR BERKALI-KALI SEBELUM TERIMA LELAKI
Perempuan ni, sekali kahwin cukup sudah tu. Nak ‘start all over again’ itu tak pernah ada dalam fikirkan mereka. Mereka rasa letihnya nak mulakan lagi hubungan baru.
Cukuplah seorang lelaki je yang mereka pilih sebagai pasangan hidup. Sebab mereka ni dah fikir 2-3 kali sebelum terima kalian tau.
4. SEKIRANYA WANITA BERUMAH TANGGA LAGI, NEKAD TERIMA LELAKI LAIN KERANA ANAK-ANAK
Gambar hiasan: MutuSystem.com
Sungguhpun jika suatu saat nanti berumah tangga lagi, dia kena fikir macam-macam. Bukan sahaja nak terima seorang suami baharu, malah nak terima mertua baharu, keluarga baharu dan masa itu macam-macam pengalaman yang kena tempuh lagi.
Namun pada masa itu, mereka nekad juga terima lelaki lain atas dasar anak-anak perlu kasih sayang seorang ayah.
Susah kalau nak lebih dari itu.
5. ISTERI AKAN BERSUNGGUH PERTAHANKAN WALAUPUN KURANG LAYANAN SUAMI
Bila isteri ini dah buat yang terbaik, maka dia akan pertahankan sungguh-sungguh. Walaupun dilayan macam mana sekali pun, dibuat endah tak endah, tetap juga dia berusaha mempertahankan rumahtangga.
Dia tak putus asa selagi ada kudrat dan hati untuk diperjuangkan. Dia cuba sedaya upaya untuk pertahankan mahligai yang terbina.
PARA SUAMI DI LUAR SANA, WALAUPUN PADA HAKIKATNYA JIWA ISTERI TELAH KOSONG…
Gambar hiasan: PesonaPengantin.com
Para suami di luar sana, Tok Abah kerap mendengar rintihan pelbagai latar belakang seorang yang bernama isteri.
Masih ramai yang sehingga ke saat ini mempertahankan rumah tangga walaupun pada hakikatnya jiwa mereka telah kosong. Hati mereka telah berkecai dan remuk tak boleh dibaiki.
Namun mereka masih usaha dan tersenyum hanya demi rumah tangga dan anak-anak yang perlukan kehidupan berkeluarga yang bahagia.
Pesan Tok Abah, renung-renungkanlah. Sedarlah bahawa isteri kalian sedang berjuang tu. Jangan kecewakan mereka lagi. Ubahlah diri kalian selagi sempat.
Kerana hati yang bertahan tak selamanya kuat. Bila sampai hadnya, mereka juga terpaksa mengalah demi ego seorang suami.
Kembalikan peribadi seorang suami mithali.
Sumber: Facebook Dato’ Dr. Haji Mohd Fadzilah Kamsah


Ini Sebab Kenapa Isteri Suka Dipeluk, Bukan Sekadar Dahagakan Hubungan Seksual Semata Tapi…

Peluk merupakan perbuatan fizikal yang menjadi kegemaran pasangan suami isteri terutamanya. Selain dapat memberikan perasaan yang menenteramkan dan menyalurkan kasih-sayang, ianya juga dapat mengurangkan rasa kegelisahan dan ketakutan.
Mungkin para suami menganggap pelukan yang diinginkan isteri kerana mendambakan hubungan seksual, tetapi menurut perkongsian dari Doktor Zubaidi yang dikongsikan semula oleh Doktor Amirul Amin, para isteri lebih menikmati pelukan dari hubungan seksual sebenarnya.

Baca juga: Ini Rupanya 14 Jenis Kemuliaan Diberikan Kepada Wanita Islam Yang Hamil
ISTERI SUKA DIPELUK BUKAN SEMATA INGINKAN HUBUNGAN SEKSUAL SAHAJA

MENGAPA ISTERI SUKA DI PELUK
Kebanyakan suami tidak memahami mengapa isteri sangat suka apabila dipeluk. Bagi suami, pelukan hanyalah pertautan fizikal dan ada kalanya merimaskan.

Sedangkan bagi isteri, pelukan menyimpan erti lebih mendalam dan memberi manfaat besar bagi kesihatan jiwa.
Saya pernah diberitahu oleh seorang pesakit wanita, semangatnya lemah kerana suami tiada di rumah dan jarang memeluknya. Bila suami memeluknya, baru terasa semangat dan tubuh menjadi lebih bertenaga.
Walaupun ia mungkin benar dari sudut psychology, tetapi dari segi physiologinya juga mengatakan ‘pelukan mesra suami mampu mengeluarkan hormone oxytocin’ dalam tubuh isteri dan memberikan kesan tersebut.
PELUKAN MERUPAKAN BENTUK KOMITMEN CINTA & KESETIAAN PASANGAN- ISTERI
Gambar hiasan: Lifeberrys.
Oleh itu para suami, peluklah isteri, belai lembut rambutnya, sentuh wajahnya, gosok lembut lengannya, kaitkan jari-jemari tangan anda dengan jari-jemarinya, gosok lembut punggungnya dan sentiasa menjaga pandangan mata anda dengan matanya.
Pelukan membuatkan pasangan merasa lebih dekat dan intim. Bagi isteri, pelukan merupakan bentuk komitmen cinta dan kesetiaan pasangan.
Biasanya suami menganggap bahawa pelukan bermakna isteri dahagakan hubungan seksual, tetapi sebenarnya para isteri lebih menikmati pelukan dari hubungan seksual.
Oleh itu para suami, jangan rasa ‘kelam kabut’ jika tidak bersedia bila isteri minta dipeluk. Dan isteri tolong beritahu suami, ”please, I just need a hug..” dan jangan mengharap suami faham kehendak puan tanpa diucap.
Kredit : Dr Zubaidi
Sumber: Dr. Amirul Amin


Ini Sebab Kenapa Orang Tua Selalu Pesan Balik Rumah Sebelum Maghrib

Pesanan balik rumah sebelum maghrib sering disebut oleh ibu ayah kita. Mereka juga memesan agar menutup pintu dan tingkap sebelum maghrib menjengah. Kalau orang dulu-dulu, memang pantang kalau melihat masih ada lagi anak kecil atau orang ramai bermain di luar pada waktu maghrib.
Sebenarnya, ada sebab mengapa mereka terlalu menitikberatkan perkara ini. Ikuti perkongsian Ustazah Asma Harun yang telah mengulas lanjut tentang ‘balik rumah sebelum maghrib.’

Baca juga: [VIDEO] “Sepatutnya Sama Tarikh Vaksin”- Ibu Meninggal Dunia Akibat Sakit Jantung
SEBAB KENAPA ORANG TUA SELALU PESAN BALIK RUMAH SEBELUM MAGHRIB
Sebenarnya ungkapan mereka adalah berasas di dalam agama kita. Daripada Jabir r.a, bahawa Nabi SAW bersabda:

إِذَا كَانَ جُنْحُ اللَّيْلِ، أَوْ أَمْسَيْتُمْ، فَكُفُّوا صِبْيَانَكُمْ، فَإِنَّ الشَّيَاطِينَ تَنْتَشِرُ حِينَئِذٍ، فَإِذَا ذَهَبَتْ سَاعَةٌ مِنَ اللَّيْلِ فَخَلُّوهُمْ، وَأَغْلِقُوا الأَبْوَابَ وَاذْكُرُوا اسْمَ اللَّهِ، فَإِنَّ الشَّيْطَانَ لاَ يَفْتَحُ بَابًا مُغْلَقًا

Maksudnya: “Apabila kegelapan malam menjelma atau apabila sudah lewat petang, maka tahanlah anak-anak kamu. Ini kerana, pada waktu itu syaitan berkeliaran. Apabila telah berlalu beberapa ketika daripada malam, biarkanlah mereka dan tutuplah pintu-pintu serta sebutlah nama Allah kerana syaitan tidak akan membuka pintu yang tertutup.” (HR al-Bukhari dan Muslim, hadis sahih)

Daripada hadis ini, ada 3 pesanan yang Nabi Muhammad SAW ingin sampaikan kepada kita :
1. Tahanlah anak-anak ketika maghrib daripada berada di luar rumah.
2. Tutuplah pintu-pintu rumah.
3. Sebutlah nama Allah.
Subhanallah. Bukan sengaja ibu ayah kita dahulu berpesan. Pasti ada sebab dan alasannya.
Saya ingin kongsikan doa yang sangat bagus untuk diamalkan bagi mengelak daripada gangguan syaitan. Doa ini adalah petikan daripada Surah al -Mukminun ayat 97 dan 98.
رَّبِّ أَعُوذُ بِكَ مِنْ هَمَزَٰتِ ٱلشَّيَٰطِينِ
Maksudnya : “Ya Tuhanku aku berlindung kepada Engkau dari bisikan-bisikan syaitan”.
وَأَعُوذُ بِكَ رَبِّ أَن يَحْضُرُونِ
Maksudnya : “Dan aku berlindung (pula) kepada Engkau ya Tuhanku, dari kedatangan mereka kepadaku” (Surah al-Mukminun: 97-98)

Doa ini tidaklah terikat pada sesuatu masa untuk dibaca. Ia boleh diamalkan pada bila-bila masa agar dijauhi daripada syaitan.
Semoga kehidupan kita semua sentiasa di dalam perlindungan Allah SWT.
Sumber: Ustazah Asma Harun


Ini Sebab Kenapa Wani Kayrie Terselamat Dari Penyingkiran Konsert Big Stage Minggu Ke-6

Dah puas cuti belum? Mesti tak puas rehat lagi ni. Tak apa, nanti kalau ada cuti panjang lagi, boleh rehat lagi.  Sesetengah orang lebih suka luangkan masa bersama keluarga di rumah. Admin pun macam tu. Nak rehat puas-puas la!
Takkan duduk rumah tak ada buat apa. Kenalah buat sesuatu. Baru happening! Kalau nak tahu, setiap hari Ahad, ada program realiti terbaru di televisyen untuk hiburan anda sekeluarga tau. Bolehlah tonton bersama keluarga nanti. Meh tengok apa dia..

Konsert Big Stage minggu ke-6 buat semua berdebar

Konsert Big Stage minggu keenam yang dihoskan oleh Alif Satar dan Sherry Alhadad ini bersiaran secara langsung dari Dewan Auditorium Majlis Bandaraya Shah Alam. Konsert ini ditaja khas oleh Vivo. Debaran peserta ke konsert final semakin hampir. Dup dap dup dap dibuatnya!

Keenam-enam peserta Konsert Big Stage telah menyanyikan ‘Lagu Pilihan Dato’ Sri Siti Nurhaliza‘ di minggu keenam. Lagu-lagu yang mereka nyanyikan ialah Mencari Cinta Sejati, Getaran Cinta Di Jiwa, Kisah Antara Kita, Sesal Separuh Nyawa, Jadi Aku Sebentar Saja, dan Semakin. Hebat-hebat belaka persembahan mereka!

Untuk pengetahuan anda, juri tetap di Konsert Big Stage ialah Dato’ Sri Siti Nurhaliza dan Faizal Tahir, manakala juri jemputan di minggu keenam ialah Jaclyn Victor. Komen yang diberikan kepada peserta sangat positif, membuatkan peserta bersemangat untuk buat tugasan kedua iaitu battle challenge!

Battle challenge antara Baby Shima yang berpasangan dengan Syafiq Farhain, Wani Kayrie dengan Afieq Shazwan, dan Ariff Bahran dengan Sarah Suhairi. Masing-masing menyanyikan lagu Drama King, Jampi dan Yang Pernah. Peserta dilihat saling membantu bagi memberikan persembahan terbaik. Bagus tu!
Juara di Konsert Big Stage akan membawa pulang wang tunai bernilai RM100,000 bersama trofi sumbangan Astro. Naib juara dan tempat ketiga bakal membawa pulang wang tunai bernilai RM50,000 dan RM25,000 beserta trofi. Pemenang tempat keempat dan kelima pula masing-masing akan membawa pulang RM10,000 danRM5,000 beserta trofi.
Gempak BBNU Of The Week disandang oleh Sarah Suhairi

Kali ni, Sarah Suhairi mendapat anugerah ‘Gempak BBNU Of The Week’ untuk Konsert Big Stage minggu kelima. Sarah menyanyikan lagu daripada Alif Satar iaitu Sesungguhnya Aku. Mesti Alif Satar bangga dengannya. Tahniah kepada Sarah!
Siapa yang tersingkir? Kalau nak tahu, Wani Kayrie sepatutnya tersingkir namun ada sebab kenapa Wani terselamat di Konsert Big Stage minggu keenam. Ini sebabnya..
Dato’ Sri Siti Nurhaliza guna imuniti untuk selamatkan Wani Kayrie

Paling berdebar apabila Dato’ Sri Siti Nurhaliza memutuskan untuk menggunakan imuniti dan memilih Wani Kayrie. Walaupun hasil undian aplikasi Tik Tok tidak menyebelahi Wani Kayrie, namun imuniti daripada Dato’ Sri Siti Nurhaliza dah menyelamatkannya. Jadi, tiada penyingkiran di Konsert Big Stage minggu keenam!

Konsert Big Stage musim pertama bersiaran secara langsung pada setiap hari Ahad, jam 9 malam, di Astro Ria (104) dan Ria HD (123). Lebih seronok jika anda tonton bersama keluarga. Dah tengok tu, jangan lupa ajak mereka okay?
Rekaan model terbaru, Vivo V11 pasti buat anda kagum!

Kali ni, Vivo sebagai penaja utama Konsert Big Stage, memperkenalkan model terbaru iaitu Vivo V11. Paling istimewa, Vivo V11 dilengkapi dengan pengimbas cap jari pada skrin dan kamera AI yang membawa rakaman sempurna. Nampak smart bukan?
Vivo V11 dijual dengan harga RM1,699 di seluruh negara. Nak jadikan ia milik anda? Anda boleh dapatkan Vivo V11 di Vivo Store (https://www.vivostore.com.my/single-product.php?p=38). Syoknya!
Jangan lupa untuk tonton Konsert Big Stage minggu ketujuh pada hari Ahad, jam 9 malam, di Astro Ria (104) dan Ria HD (123). Minggu depan mungkin kita akan tahu peserta mana yang layak ke konsert final. Berdebar-debar pula!


Ini Sebab Mengapa Honda BRV Menjadi Pilihan Lebih 40,000 Keluarga Di Malaysia!

Masa bujang, tak kisah nak naik kereta bersaiz kompak, asalkan bergaya. Tapi bila dah berkeluarga, mestilah mahukan kereta yang sesuai demi keselesaan dan keselamatan seisi keluarga, terutamanya anak-anak.
Bila nak memilih kereta untuk keluarga, perkara-perkara penting yang harus dipertimbangkan termasuklah ruang yang besar, keselesaan, kemudahan dan keselamatan tapi dalam masa yang sama berprestasi hebat!

Anda tahu tak, kesemua ciri-ciri ini ada pada Honda BR-V. Jom kami kongsikan antara keistimewaan Honda BR-V!

SELESA UNTUK 7 PENUMPANG!

Bila sebut je kereta untuk keluarga, ruang yang luas adalah perkara yang paling penting untuk diambil kira. Untuk jangka masa panjang, kereta yang luas akan memudahkan kita dalam apa jua situasi. Kalau anda nak tahu, Honda BR-V adalah sebuah crossover yang boleh memuatkan sehingga 7 orang penumpang dan dilengkapi dengan bahagian kargo yang lapang!
Senanglah bila nak letak carseat dan stroller anak ataupun nak balik kampung. Nak bawak barang dan bagasi yang banyak pun tiada masalah!

Lebih menarik, Honda BR-V juga direka untuk lebih praktikal dengan pelbagai konfigurasi tempat duduk seperti Front Back Slide 2nd Row, 60:40 One Touch Tilt & Tumble 2nd Row dan 50:50 Tilt & Full Tumble 3rd Row yang boleh disesuaikan mengikut keperluan untuk memberikan keselesaan yang optimum buat seisi keluarga!
Selain mempunyai kelebihan pada ruang kabin yang luas, tempat duduk barisan ketiga juga adalah sangat lapang dan boleh memuatkan penumpang kanak-kanak dan dewasa dengan selesa di belakang.
Sekiranya ia tidak diduduki oleh penumpang, kerusi barisan ketiga juga boleh dilipat untuk penyimpanan barang. Untuk ruang yang lebih besar, hanya baringkan sahaja kerusi barisan kedua untuk pelbagai isian seperti basikal, stroller atau perabot.
“Mama, adik tak kena air-cond lah. Panas!”
Mesti anda selalu dengar anak-anak merengek di belakang kan? Jangan risau, dengan ciri Rear Air Conditioning Ventilation yang akan menyalurkan penyaman udara sehingga ke ruang belakang, penumpang akan tetap berasa sejuk dan selesa setiap kali menaiki kereta.
Oh ya, terdapat juga 11 tempat letak cawan untuk kegunaan dan kemudahan anda. Tak lah anak-anak berebut untuk letakkan botol air masing-masing. Best kan?
REKABENTUK SPORTY DAN MENAWAN!
Walaupun dikategorikan sebagai kereta keluarga, Honda BR-V tak kalah dari segi gaya. Reka bentuk lampu depan utama Honda BR-V menggunakan teknologi Auto Projector Headlights dengan LED Daytime Running Lights berserta cermin sisi berlampu yang boleh dilaras.

Pada gril hadapan pula, Honda BR-V menggunakan bentuk rupa bingkai bertingkat dengan kemasan chrome yang terang dilengkapi dengan lambang Honda.
Pada bahagian bumper depan, Honda BR-V kelihatan lebih bergaya kerana ia terletak agak jauh dari permukaan jalan, digabungkan dengan lampu kabus dengan kemasan chrome yang cukup besar. Lekukan yang lebih kuat pada bahagian bumper belakang pula menyerlahkan lagi reka bentuk Honda BR-V yang stylish!

Rel bumbung yang terdapat di bahagian bumbung Honda BR-V pula memberikan ruang tambahan sekiranya bagasi anda terlalu banyak dan tak muat di bahagian kargo. Satu lagi, antenna sirip yu pula akan menonjolkan kelainan dan gaya sporty buat pemilik kereta.

Honda BR-V datang dengan 5 warna pilihan iaitu Marine Purple Pearl, Modern Steel Metallic, Lunar Silver Metallic, Passion Red Pearl dan Platinum White Pearl serta turut dilengkapi dengan rim Alloy Dual-Tone bersaiz 16 inci.
Passion Red Pearl
PRESTASI YANG DIAKUI SEISI KELUARGA!

Cekap dan berkuasa, Honda BR-V mempunyai prestasi enjin yang mantap iaitu dijanakan oleh enjin 1.5 liter i-VTEC dengan kuasa enjin maksimum 120PS untuk pemanduan yang lancar!
Ia juga dilengkapi dengan transmisi CVT dengan Earth Dream Technology yang menjadikan pertukaran gear lebih lancar dan mampu mengoptimumkan kelajuan dengan penggunaan bahan bakar yang kurang.
Selain itu, fungsi-fungsi istimewa dari inovasi terkini Honda seperti Smart Entry, Push Start Button, penyaman udara automatik, pembesar suara Tweeter dan Bluetooth menjadikan pemanduan anda lebih lancar dan menyeronokkan.
TARAF KESELAMATAN

Dari segi keselamatan, Honda memang tidak pernah mengabaikannya dan sentiasa menaik taraf fungsi keselamatan bagi model-model keretanya. Honda BR-V mempunyai kelengkapan standard yang bagus seperti Bantuan Penstabilan Kenderaan (VSA), Sistem Brek Anti Kekunci (ABS), Bantuan Daki Mula (HSA), ISOFIX, Bantuan Brek (BA) dan beg udara SRS.
JOM MILIKI HONDA BR-V HARI INI JUGA!
Kredit: CarWale
Apa tunggu lagi? Kalau dah berkenan dan jatuh hati dengan Honda BR-V ni,  cepat-cepatlah ke pengedar sah Honda dan test drive sekarang.
Untuk maklumat lanjut tentang promosi dan tawaran model Honda BR-V, layari laman web Honda.


Ini Sebab Suami Ego, Paling Liat Nak Minta Maaf.. Para Isteri Wajib Baca!

Apabila sudah berumahtangga, macam-macam perkara yang harus dilalui bersama. Tetapi, bukan selalu alam perkahwinan itu akan berlalu dengan indah dan sempurna. Kadang-kadang alam rumahtangga ini akan sedikit bergolak kerana percanggahan pendapat dan pandangan. Namun, apa yang penting adalah sifat bertolak ansur dan memahami untuk menstabilkan kembali hubungan tersebut.
Tetapi, ramai para isteri di luar sana yang mengadu bahawa para suami ini sukar untuk melafazkan kata maaf apabila berlakunya pertengkaran antara mereka. Perempuan juga yang perlu melafazkannya dahulu walaupun salah tersebut adalah pada suami. Betul atau tidak lelaki sebenarnya ego untuk melafazkan ‘saya minta maaf’ kepada isteri? Jom baca perkongsian dari Pak Utih di laman Facebooknya mengenai isu ini.

TIADA MAAF BAGIMU
mustbethistalltoride.com
Ramai dikalangan isteri merungut akan sikap suami mereka yang susah untuk menyatakan atau mengungkapkan perkataan “maaf” walaupun dengan jelas kesalahan dan kesilapan berpunca daripada suami. Akhirnya ramai dikalangan wanita melebelkan orang lelaki ini sebagai EGO.

Untuk memahami sikap lelaki begini, mari kita imbas kembali peranan lelaki zaman dahulu. Lelaki adalah penjaga keluarganya daripada serangan binatang buas, musuh dan menangkap binatang buruan untuk makanan keluarganya. Dia keluar meninggalkan keluarga untuk ke hutan menangkap binatang. Dia berfikir sendirian. Dia keluar dengan penuh yakin untuk kembali membawa binatang buruan. Dia tidak akan menunjukkan muka yang takut atau lemah agar isteri dan keluarganya tidak risau akan pemergiannya. Malah dia ingin dirasai diperlukan oleh keluarganya untuk mendapatkan makanan.

Sikap “rasa-tidak-dilihat-sebagai-GAGAL” telah menebal di kepala orang lelaki. Sememang inilah binaan sel-sel rangkaian otak orang lelaki yang suka kompetitif, kuasa dan agresif. Tidak boleh menerima kegagalan.
http://www.dailymail.co.uk/
Kalau lelaki ini bersendiran memandu kereta dan dia sesat jalan, dia akan turun bertanya pada orang untuk mendapatkan panduan. Tetapi kalau isteri atau ada orang lain yang bersamanya ketika itu, dia tidak akan turun bertanya pada orang lain. Kerana perbuatan ini menyebabkan dirinya dipandang sebagai GAGAL. Kalau isterinya bersuara menyuruh dia minta pertolongan orang lain, ini menyebabkan dirinya rasa GAGAL. Pantang dirinya menerima keadaan begini. Seolah-olah dia “tidak berguna”. Kalau dia sedang membaiki paip yang bocor, isterinya suruh dia panggil saja tukang paip, tindakan isterinya ini merendahkan martabatnya sebagai dia GAGAL. Pantang dirinya menerima keadaan begini.
Sebab lelaki susah menyebut ‘saya minta maaf’
Penyebab lain yang menyukarkan suami menyebut “saya minta maaf” ialah binaan otak “monotrek”nya ini iaitu:
1. Kurang perhubungan diantara sel emosinya di sebelah otak kanan dengan sel lisan di sebelah otak kirinya. Oleh itu amat sukar untuk dia menyuarakan kesilapannya. WALAUPUN DIA SEDAR.
2. Minda lelaki sepeti di dalam kotak-kotak. Semua kesilapan diri sendiri disimpan di dalam kotak-kotaknya itu dan disimpan hingga dia sendiri lupa di mana dia letak kotak-kotak itu. Dia hanya ingat akan kotak-kotak yang berisi kejayaan dan kemenangannya sahaja. Itu sebabnya orang lelaki lebih mudah menceritakan kejayaannya daripada kegagalannya kepada orang lain.
Sebaliknya isteri amat mudah menyuarakan semua perasaan, emosi, pandangan, kemaafan dan nasihat kerana binaan sel otak mereka yang “multitasking” ini mampu melakukan pelbagai perkara serentak. Disebabkan hubungan jaringan sel sebeginilah, maka amat mudah bagi seorang isteri mengingat semua peristewa dan dengan cekap pula mengaitkan peristewa itu dengan isu dan emosinya.
www.shutterstock.com
Itu sebabnya seorang isteri sangat memerlukan unggapan “Abang minta maaf” daripada suaminya kerana dengan pernyataan ini menyebabkan dirinya dihormati dan terhubung jiwa dan raganya dengan suami itu.
Dua orang lelaki peninju kelihatan berpelukan di akhir pertandingan. Tanggapan orang perempuan ialah mereka sedang bermaaf-maafan. Hakikat sebenar ialah pemenang berkata, “Aku menang” dan disambut oleh yang kalah, “Ok, aku tunggu kamu tahun depan pulak.”
Oleh itu, perhatian untuk isteri, cukuplah dengan perbuatan suami seperti membasuh kereta isterinya atau mengambil kain di penyidai sebagai bahasa badan yang dia sedang mengucapkan maaf kepada anda.
Bagi suami pula, belajarlah menyebut, “Abang minta maaf” setiap kali isteri berkata, “Abang yang silap” kerana dengan ucapan azimat ini akan bertambah sayang dia kepada anda, walaupun anda tidak tahu apa kesalahan anda.
Hanya satu sahaja perkara yang isteri “TIADA MAAF BAGIMU” iaitu apabila dia tahu daripada orang ketiga yang suaminya ada “perempuan” lain.
Sumber Facebook : Pak Utih


Ini Sebenarnya Cara Sikat Rambut Yang Betul Supaya Rambut Lebih Lebat & Sihat

Rambut merupakan mahkota bagi wanita. Tahu tak sebenarnya cara sikat rambut juga boleh mempengaruhi kekuatan dan kecantikan rambut anda? Ini 6 cara sikat rambut dengan betul untuk kurangkan masalah rambut yang anda hadapi.
1.Pilih material sikat

Gunakan sikat yang menggunakan material yang lembut dan sesuai dengan rambut anda. Kalau anda menggunakan sikat yang keras dan kasar, kulit kepala anda juga mungkin akan terluka.
2.Jangan sikat ketika rambut basah

Elakkan menyikat rambut anda ketika rambut sedang basah. Ia boleh menyebabkan rambut anda gugur dan bercabang kerana liang rambut terbuka ketika rambut anda basah.

3.Sikat rambut sebelum syampu

Untuk mengurangkan rambut yang kusut dan bersimpul, pastikan anda sikat rambut sebelum syampu rambut. Ia juga akan menyenangkan proses syampu rambut anda untuk mencuci rambut anda dengan menyeluruh.
4.Jangan sikat rambut sebelum tidur

Menyikat rambut sebelum tidur akan menimbulkan stimulasi untuk pengeluaran sebum yang akan menggatalkan kulit kepala dan merosakkan rambut. Selain itu, ia akan membuatkan rambut menjadi rapuh dan senang putus.
5.Sikat beberapa inch selepas akar rambut

Selalunya kita akan sentiasa sikat rambut dari akar rambut hingga ke hujung. Tapi sebenarnya, ia boleh menyebabkab rambut mudah putus dan gugur kerana kemungkinan hujung rambut anda tersimpul dan akan menarik akar rambut anda.
6. Jangan sikat bahagian yang kerinting

Sekiranya anda mempunyai rambut kerinting, pastikan bahagian yang “curl” tidak disikat terlalu kerap. Ia untuk mengekalkan ‘bouncy’rambut dan juga rambut kerinting lebih sensitif dan perlukan penjagaan yang betul.
Semoga bermanfaat 🙂


Ini Senarai 12 Pusat Baby Hatch Seluruh Malaysia

Sejak kebelakangan ini, makin banyak kes buang bayi yang berlaku. Untuk pengetahuan anda, terdapat banyak kemudahan pusat baby hatch yang telah ditempatkan di Malaysia. Baby hatch atau pusat pelindung bayi adalah salah satu kemudahan dimana anda boleh meletakkan bayi dalam keadaan yang lebih elok dan bukannya dibuang di tempat yang kotor. Penting untuk anda semua ada kesedaran untuk tidak ‘membuang’ bayi di tempat yang tidak sepatutnya.

Bukan itu sahaja, bagi anda yang ingin membantu dan mengambil bayi ini sebagai anak angkat juga boleh pergi ke pusat Baby Hatch yang telah disediakan.

SENARAI BABY HATCH DI MALAYSIA

Semoga bermanfaat!
Sumber: Tart Cadburry


Ini Senarai 4 Organ & 4 Tisu Yang Boleh Didermakan Selepas Kematian

Isu mengenai pendermaan organ adalah sesuatu yang sering didebatkan. Keputusan untuk mengizinkan penderma organ dan tisu seseorang yang disayangi apabila beliau meninggal dunia, bukan sesuatu yang mudah.
Pengakuan persetujuan untuk menderma organ dan tisu perlu dibuat untuk memastikan mental ahli keluarga tidak terganggu. Terdapat empat organ dan empat tisu boleh didermakan selepas kematian. Ikuti penerangan lanjut di bawah.

Baca juga: 7 Sumber Makanan Yang Sesuai Untuk Bantu Pesakit Buah Pinggang
ORGAN & TISU YANG BOLEH DIDERMAKAN SELEPAS KEMATIAN

Tahukah anda? Terdapat 4 organ dan 4 tisu yang boleh didermakan selepas kematian di Malaysia iaitu:

Jantung
Paru-Paru
Hati
Buah Pinggang
Kornea Mata
Injap Jantung
Tulang
Kulit

Kesemua organ yang boleh didermakan ini merupakan organ utama di dalam badan kita. Pesakit yang memerlukan transplantasi jantung dan paru-paru segera hanya mempunyai harapan baharu untuk terus hidup apabila terdapat pendermaan organ selepas kematian dilaksanakan kerana organ utama ini hanya boleh didermakan selepas kematian oleh individu budiman yang mempunyai organ yang sesuai dengan penerima.

Seseorang individu yang meninggal dunia turut boleh mendermakan tisu badan mereka bagi manfaat orang lain untuk meningkatkan kualiti hidup.
Pendermaan tisu kornea mata boleh dilaksanakan di luar dewan bedah seperti di rumah dan kornea yang didermakan boleh membantu meningkatkan kualiti penglihatan.
Individu yang meninggal dunia kerana jantung terhenti masih boleh menderma injap jantung mereka bagi membantu mereka yang mengalami masalah injap jantung.
PROSES PEROLEHAN ORGAN & TISU DENGAN PENUH ETIKA

Hanya tulang panjang di bahagian tangan dan kaki sahaja boleh didermakan dan ia akan digantikan dengan tulang palsu yang mempunyai saiz sama sebagai penyokong.
Pendermaan kulit tidak perlu digeruni kerana hanya lapisan kulit sangat nipis di bahagian belakang badan penderma sahaja akan diperolehi. Kulit yang didermakan dapat membantu mereka yang mengalami kebakaran kulit yang teruk bagi mengelakkan dehidrasi dan jangkitan kuman.
Kesemua proses perolehan organ dan tisu yang didermakan selepas kematian ini akan dijalankan dengan pernuh hormat dan beretika.  Mereka ini memerlukan organ baharu yang didermakan untuk ditransplantasi dengan segera bagi menyelamatkan nyawa mereka.
Sumber: Facebook Derma Organ


Ini Senarai 6 Saman Maksimum RM 300 Berkuatkuasa Tahun Baharu Cina

Bersempena dengan musim perayaan iaitu Tahun baharu Cina yang akan tiba tidak lama lagi, saman maksimum RM300 serta-merta akan dikenakan terhadap pengguna jalan raya yang melakukan enam kesalahan utama sepanjang Op Selamat 14 2019. Jadi buat anda yang bercadang untuk pulang ke kampung atau pergi bercuti perlulah ‘alert’ dengan zon operasi dan perlu mematuhi peraturan jalan raya yang telah ditetapkan.
BERKUATKUASA SEMPENA TAHUN BAHARU CINA

Menurut Timbalan Ketua Polis Negara, Tan Sri Noor Rashid Ibrahim, saman mandatori bernilai RM300 itu akan mula dikuatkuasakan di seluruh negara pada 29 Januari hingga 12 Februari ini.
Menurutnya, enam kesalahan utama itu ialah :

-Memandu di lorong kecemasan

-Memotong di garis berkembar
-Menggunakan telefon bimbit semasa memandu
-Potong barisan
-Melanggar lampu isyarat
-Memandu melebihi had laju.
Sementara itu, Noor Rashid juga berkata, dua lorong kecemasan lebuh raya PLUS di negeri Perak akan dibuka sempena Op Selamat 14 ini. “Laluan berkenaan ialah laluan antara Simpang Pulai-Gopeng berdekatan Hentian Sebelah Simpang Pulai di antara kilometer(KM) 287 hingga 289.95 dan laluan dari Slim River menghala ke Sungkai di KM367. 3 (arah utara).
ELAK KESESAKAN TERUK SEMASA MUSIM PERAYAAN

Menurutnya, langkah ini dibuat bagi memastikan kelancaran jalan raya berikutan laluan berkenaan didapati antara yang mengalami kesesakan teruk setiap kali musim perayaan.
Turut hadir, Pengerusi PLUS Malaysia Berhad (PLUS), Datuk Mohd Sheriff Mohd Kassim, Pengarah Urusan PLUS, Datuk Azman Ismail dan Pengarah Jabatan Siasatan dan Penguatkuasaan Trafik, Datuk Azisman Alias. Mengulas lanjut, Noor Rashid berkata, anggota polis juga akan ditempatkan di kedua-dua laluan itu bagi memastikan kelancaran jika berlaku kecemasan.
“Kita tiada masalah untuk membenarkan PLUS untuk buka laluan kecemasan ini jika ia boleh mengurangkan masalah kesesakan,” katanya. Sementara itu katanya, dengan tema yang sama iaitu ‘Rumah Selamat, Selamat Sampai ke Destinasi’, statistik Op Selamat tahun lalu menunjukkan penurunan kes kemalangan maut iaitu 226 kes berbanding 257 (2017).
“Ini menunjukkan usaha polis dan agensi berkaitan lain dalam beri kesedaran kepada masyarakat berkaitan pematuhan undang-undang jalan raya telah beri impak positif.

“Walaupun statistik kes kemalangan meningkat iaitu 21,041 kes tahun lalu berbanding 20,752 (2017), tapi ia seiring dengan pertambahan jumlah kenderaan di seluruh negara.
“Bagi tindakan saman pula catat peningkatan 130,155 saman yang mana sebanyak 385,547 saman dikeluarkan tahun lalu berbanding 255,392 tahun sebelumnya,” katanya.
Beliau berkata, analisis terhadap Op Selamat sebelum ini mendapati, sikap pemandu yang tidak mematuhi undang-undang jalan raya dan pentingkan diri sendiri jadi punca peningkatan kemalangan.
Sumber : BERNAMA


Ini Senarai Mainan Boleh Kuatkan Jari Anak, Baru Tak Cepat Lenguh Bila Menulis!

Kebiasaanya, bila meminta anak menulis pasti tidak lama kerana jari mereka cepat lenguh dan membuatkan si anak tidak berminat untuk mencubanya lagi. Menurut beliau, anak-anak tidak boleh dipaksa untuk memegang pensel jika keadaan jari mereka masih lemah kerana akan membuatkan mereka hilang minat untuk membuat kerja sekolah.
Sebenarnya, sebelum ibu bapa meminta anak menulis, mereka perlu menguatkan otot jari terlebih dahulu dengan melakukan beberapa aktiviti di bawah seperti perkongsian Puan Wawa Shauqi di laman Facebooknya.

Baca juga: [VIDEO] Doktor Kongsi Tips Elak Anak Kuat Melekat & Menangis Bila Mak Ayah Hilang
SENARAI MAINAN BOLEH KUATKAN JARI ANAK, BARU TAK CEPAT LENGUH BILA MENULIS

Kenapa anak cepat penat bila menulis? Boleh jadi sebab otot jarinya lemah. Kalau nak merasa struggle anak kita nak menulis, cuba kita paksa diri tulis jawi guna tangan kiri. Kelmarin saya dah cuba. Insaf betul rasa.

Nak habiskan menulis satu muka surat tu, sungguh! Rasa nak menangis. Tah berapa kali padam dan betulkan balik. Baru faham kenapa kadang tulisan anak buruk. Dan kenapa anak boleh menangis nak siapkan kerja sekolah.
Padanlah bila sebut kerja sekolah, macam-macam alasan dibagi. Kalau anak dipaksa pegang pensel dalam keadaan jari yang masih lemah, kita takut nanti anak hilang minat untuk buat kerja sekolah.

Tapi jangan risau. Ada banyak aktiviti yang boleh kita buat untuk kuatkan jemari anak. Ini contoh permainan yang boleh saya cadangkan.
Di setiap gambar, saya ada sertakan apa benefit yang mainan tu boleh bagi kat anak. Pilihlah ikut sesuai umur anak tau. Tak payah susah cari kat mana. Saya dah senaraikan antara tempat yang boleh korang cari.

Fidget sensory toy ni orang pakai untuk budak ralit. Macam kita yang besar ralit main letupkan bubble wrap tu. Bagus untuk latih finger isolation. Mintak anak gunakan satu demi satu jari.satu line, jari kelinking. Satu line lagi jari manis, sampai la guna semua jari.

Ini pun koordinasi mata dan tangan. Selain kawalan tangan dan kemahiran kognitif jugak. Mak-mak join anak main sambil berangan jual sate. Beli di sini.
Menguatkan jemari anak. Latih pincer grip. Kasi jari anak power. Ini kalau anak-anak saya main, komfem susah berhenti. Anything yang berkaitan dengan air dan warna, diorang memang suka. Kalau taknak menangis basuh karpet, lapik la ye. Tak pun main kat porch. Beli di sini.
Yang ni best. Melatih kemahiran visual, koordinasi kata tangan dan ofkoz, kognitif dan fokus jugak. Cuma bertabah kalau anak pakai buat acah-acah masak cendawan. Sebab saya dah kena.

EZ Kitz
RC Haus
Teras Med
My Little Deerie
Little Brainy

Ini baru bercakap soal jari lemah. Sedangkan dalam kemahiran menulis, ada beberapa lagi kemahiran yang anak kuasai. Antaranya:
– Kemahiran fokus
– Kemahiran motor kasar
– Kemahiran koordinasi tangan-mata
– Kemahiran koordinasi bilateral
– Kemahiran visual (perception/ discrimination dsb) Dan baaanyak lagi!
Tapi jangan risau. Permainan sedia ada ini pun akan bantu improve kemahiran yang lain sekali dan jangan lupa ajar anak banyakkan guna badan secara aktif supaya improve motor kasar juga.
Sumber: Facebook Wawa Shauqi


Ini Senarai Penuh 50 jenis ‘Smartphone’ Tak Boleh Akses Whatsapp Mulai 1 November

Jika anda pengguna tegar aplikasi Whatsapp, anda perlu tahu dan semak senarai ini kerana Whatsapp telah mengumumkan  bahawa bermula pada 1 November terdapat 52 jenis telefon pintar yang tidak akan boleh mengakses aplikasi itu lagi.
Hal ini bermakna, berjuta-juta pengguna Android dan iPhone akan disekat daripada menggunakan aplikasi tersebut melainkan anda mengemas kini software atau membeli telefon baharu untuk tetap menggunakan Whatsapp.

Baca juga: Ini 43 Jenis Telefon Pintar Tak Boleh Akses Whatsapp Mulai 1 November
SENARAI PENUH 50 JENIS SMARTPHONE TAK BOLEH AKSES WHATSAPP

Untuk pengguna Android, ia hanya menyokong Android 4.1 dan keatas. Hal ini bermakna sebilangan besar telefon bimbit akan kehilangan akses, termasuk Samsung Galaxy S3 dan Huawei Ascend Mate.

Bagi pengguna Apple pula, anda akan tidak dapat akses Whatsapp jika menggunakan iPhone 4S atau lebih lama kerana iOS 10 tidak dapat digunakan pada iPhone 4s dan kebawah.
Walau bagaimanapun, jika anda pengguna iPhone 6S, iPhone 6S Plus atau iPhone SE (2016)  atau iPhone 5 dan iPhone 6, anda tetap tidak akan boleh akses Whatsapp sehingga anda mengemas kini iOs telefon anda.

Senarai penuh:

Galaxy Trend Lite
Galaxy Trend II
Galaxy SII
Galaxy S3 mini
Galaxy Xcover 2
Galaxy Core
Galaxy Ace 2
Lucid 2
Optimus F7
Optimus F5
Optimus L3 II Dual
Optimus F5
Optimus L5
Best L5 II
Optimus L5 Dual
Best L3 II
Optimus L7
Optimus L7 II Dual
Best L7 II
Optimus F6, Enact
Optimus L4 II Dual
Optimus F3
Best L4 II
Best L2 II
Optimus Nitro HD
Optimus 4X HD
Optimus F3Q
ZTE V956
Grand X Quad V987
Grand Memo
Xperia Miro
Xperia Neo L
Xperia Arc S
Alcatel
Ascend G740
Ascend Mate
Ascend D Quad XL
Ascend D1 Quad XL
Ascend P1 S
Ascend D2
Archos 53 Platinum
HTC Desire 500
Caterpillar Cat B15
Wiko Cink Five
Wiko Darknight
Lenovo A820
UMi X2
Run F1
THL W8
iPhone SE
iPhone 6S
iPhone 6S Plus

Sumber: The Sun


Kemas & Pantas, Ini Teknik Lipat Baju Cara Marie Kondo Guna ‘KonMari Method’

“Argh! Macam mana aku nak kemas dan lipat baju elok-elok ni? Nak try cara KonMari Method tak menjadi!”
APA ITU KONMARI METHOD?

Marie Kondo merupakan nama yang sering disebut-sebut sejak kebelakangan ini. Merupakan seorang wanita yang berasal dari Jepun, Marie Kondo mula popular dan menjadi bualan ramai dengan salah satu kaedah mengemas rumah dan melipat baju yang sangat efektif. Teknik yang digunakan adalah KonMari Method dimana teknik ini memperincikan kekemasan barangan keperluan anda. Dengan mengamalkan teknik KonMari, ini adalah 6 peraturan asas yang anda perlu ikut :

1. Mempunyai masa atau commit dengan aktiviti mengemas

2. Bayangkan ruang rumah anda dengan gaya hiasan yang diidamkan
3. Buang barangan yang tidak diperlukan. Sebelum membuangnya, ucapkan terima kasih kepada barangan tersebut dahulu.
4. Kemas ikut kategori.
5. Ikut turutan ketika mengemas. Jangan terburu-buru.
6. Tanya kepada diri sendiri jika cara mengemas anda mendatangkan kegembiraan atau tidak.
MARIE KONDO DAH ADA RANCANGAN SENDIRI

Bukan sahaja beliau popular dengan penerbitan buku The Life Changing Magic of Tidying Up, kini Marie Kondo sudah mempunyai rancangan realiti sendiri yang bertajuk Tidying Life with Marie Kondo.
Memang menarik kerana beliau turut membantu ramai orang di dalam rancangan ini mengemas dan menyusun kembali pakaian mereka. Kalau tengok sebelum dan selepas memang lain!
LIPAT BAJU DENGAN KEMAS MACAM MARIE KONDO

Yang paling mendapat perhatian adalah cara yang ditunjukkan oleh Marie Kondo semasa melipat baju. Dengan menggunakan teknik lipatan yang betul, sebenarnya baju anda yang dilipat tersebut boleh berdiri dengan sendiri!

Satu lagi elemen penting selepas melipat baju mengikut kaedah ini adalah penjimatan ruang yang extra! Anda akan mendapati ruang almari atau laci akan lebih mempunyai ruang dari kebiasaan. Selain itu, bonus jika anda rajin untuk melipat dan menyusun mengikut warna pakaian akan bertambah kemas dan cantik penyusunan pakaian dalam almari.

*Jom cuba kemas dan lipat baju macam ini jugak!
Sumber : GoodHousekeeping


Ini Tiga Kategori Perangai Anak Yang Berbeza, Usah Sindir ‘Parent’ Bila Mengeluh

Ibu bapa yang tiba-tiba mengeluh sewaktu menguruskan anak, merupakan perkara yang normal kerana manusia itu sendiri mempunyai tahap kesabaran, ketabahan dan kekuatan yang berbeza. Jadi, jangan sesekali menyindir mereka. Tidak salah menunjukkan emosi ia adalah salah satu cara mengawalnya.
Melalui perkongsian saudara Mohd Fhais Salim, rupanya ada tiga kategori ‘temperament’ atau perangai anak-anak yang berbeza. Syukuri bila mempunyai anak yang mudah diuruskan, sama juga bila peroleh yang sebaliknya, bak kata pepatah bagaimana acuan begitulah kuihnya.

Baca juga: Jenis Aktiviti Ibu Bapa Boleh Main Bersama Bayi Usia 0 Hingga 1 Tahun, Seronok!
REZEKI ANAK LAIN-LAIN, PARENT MENGELUH TIDAK BERMAKNA PUTUS ASA!
Gambar hiasan: BBC.

Bila ada parent yang cerita anak mereka baik, senang patuh arahan dan jarang meragam. Saya akan senyum je dan cakap, alhamdulillah syukur rezeki anda.

Sikit pun tak terdetik dalam hati, nak tahu bagaimana dia didik anak. Sebabnya, bila kita faham betul betul tentang temperament kita akan tahu bahawa dia hanya murah rezeki anak.
Ini kerana ada 3 kategori temperament (tingkahlaku) anak-anak yang berbeza.
TIGA KATEGORI PERANGAI ANAK YANG BERBEZA:

1. MUDAH (EASY)
Hampir 40% kanak-kanak dalam kategori ni. Dia orang ni serba-serbi mudah, senang nak urus, mudah kerjasama, jarang meragam sehinggakan ada yang rasa mereka sangat hebat mendidik.
2. SLOW WARM UP
Kira-kira 15% kanak-kanak dunia dalam kategori ni, yang ini half-half. Kadang susah kadang senang. Kalau kita tahu trik yang betul senang nak urus anak. Penting faham dan connect dengan anak.
3. SUSAH (DIFFICULT)
Hanya 10% sahaja kategori ni. Ini lah anak yang buat kerja mendidik tu jadi sangat mencabar. Kena banyak sabar, kena tahan marah dan jadi sangat kreatif kalau nak didik anak begini.
BUKAN MUDAH URUS ANAK, BERSYUKUR DENGAN REZEKI ANAK YANG DITERIMA
Gambar hiasan: PODS.
Sebab tu la bila kita nampak ada parent yang mengeluh dan struggle mengurus anak-anak usah la kita menyindir dia pula. Kita tak tahu pun situasi dia bagaimana. Mungkin payah dia mengurus anaknya jauh lebih susah dan lebih memenatkan berbanding kita.
Dapat anak yang mudah di urus syukur banyak banyak sebab itu rezeki kita, yang ramai orang di luar sana berdoa pagi siang dan malam mohon di kurniakan anak yang baik dan soleh. Sesungguhnya banyak perlu bersyukur.
Sumber: Facebook Mohd Fhais Salim


Ini Tindakan Yang Perlu Anda Lakukan Dengan Segera Bila Anak Jatuh!

Bayi kalau jatuh memang macam nangka busuk. Tidak seperti orang dewasa kerana mempunyai daya ketahanan yang lebih tinggi selain tahu memberikan tindak balas diri dengan segera.
Melalui perkongsian dari Puan Amalina Mohd Daud, bayi yang jatuh pada jarak 1 meter sama seperti orang dewasa yang jatuh pada jarak 3 meter. Tinggi bukan? Justeru itu, ikuti saranan yang telah dikongsikan di bawah mengenai tindakan dan rawatan yang perlu diberikan sekiranya bayi anda mengalami kecederaan.

Baca juga: “Ibu Bapa Kena Bersyukur Kalau Anak Umur 2 Tahun Pandai Mengamuk”- Ini Sebab Kenapa
BAYI ANDA JATUH? BAHAYA TAK?
Gambar hiasan: Kajasja – Freepik.com

Baby ni kalau jatuh macam nangka busuk. Tak seperti kita orang dewasa bila jatuh kita akan ada refleks untuk tahan, bayi kalau jatuh macam tu je. Jadi kalau baby jatuh pada jarak 1m ia adalah sama macam orang dewasa jatuh pada jarak 3m.

Sekiranya baby jatuh, take note berapa jarak. Lagi tinggi jarak, lagi berisiko baby untuk cedera. Tengok permukaan lantai, adakah lantai memang terus simen atau ada carpet di lantai. Kalau lantai keras, lebih berisiko untuk baby cedera.
BILA PERLU BAWA KE HOSPITAL SEGERA?
1. BILA BAYI TAK SEDARKAN DIRI  & TAK BERNAFAS
Mak mak kalau boleh lengkapkan diri dengan ilmu bantuan pernafasan (CPR). CPR baby tak sama dengan CPR orang dewasa ya. Pada masa yang sama call ambulans.
2. DARAH TIDAK BERHENTI
Walaupun kita cuba tekap dan berhentikan masih juga berdarah. Telefon ambulans ya.
3. SAWAN
BILA SYAK ANAK ADA KECEDERAAN, PERHATIKAN TANDA-TANDA INI
Gambar hiasan: User15285612 – Freepik.com
Bila kita suspect ada sebarang kecederaan, kena perhatikan tanda-tanda seperti ini:
1. PATAH TULANG
Boleh tengok tangan, kaki, lengan atau mana-mana anggota bengkok pada kawasan yang tak boleh dibengkokkan.
2. RETAK TENGKORAK
Kawasan bengkak yang lembut di bahagian tepi kepala ( belakang dan atas telinga).
3. GEGARAN OTAK (CONCUSSION)
Muntah-muntah, jadi lemah, kurang aktif. Berubah pertuturan, pergerakan, dan penglihatan.
4. KECEDERAAN ORGAN DALAMAN
Menangis dan menjerit tidak berhenti-henti.
ANAK BENJOL NAK BUAT MACAM MANA?
Gambar hiasan: Antoniogravante – Freepik.com
Kalau benjoi nak buat macam mana-mana?
Ambil ice pack dan alas dengan tuala. Tua. 2-5 minit selama sejam. 2-5minit tuam angkat kejap dan tuam lagi. Bengkak sebab benjol akan surut dengan cepat. Bukan air panas ya!
PENCEGAHAN!
Bila kita berkata mengenai trauma dan jatuh ni, mak mak perlulah ambil langkah berjaga-jaga untuk mencegah bayi jatuh.
1. Setiap bucu yang tajam alas dengan benda yang lembut macam getah ke. Biarlah rumah tak lawa asalkan anak kita selamat
2. Kalau ada carpet yang senang tergelincir, alaskan dengan sesuatu. Kalau tak letak tepi carpet tu. Gulung. Jangan pakai dah.
3. Jangan letak sebarang perabot dekat dengan tingkap. Dia manjat dan pergi tingkap, tak boleh bayang nanti.
4. Hati-hati tukar lampin kalau kita tukar di changing table. Kalau ada strap pakai!

5. Kalau nampak baby dah mula manjat di katil, rendahkan atau tidur jela atas lantai.
6. Pastikan tangga clear dari mainan dan selamat.
Amalina Mohd Daud, Mak risau anak jatuh.
Lebih selamat, jika bayi anda terjatuh segeralah bawa berjumpa doktor untuk pemeriksaan dan rawatan susulan. Walaupun di luaran anak nampak okay tapi kecederaan dalaman tiada siapa yang tahu kerana mata kasar memang tak nampak. Jadi biar pakar saja lakukan kerja mereka.
Sumber: Facebook Amalina Mohd Daud


Ini Tips Bagaimana Nak Kurangkan ‘Morning Sickness’ Ketika Hamil, Tak Asyik Loya Je!

APA ITU MORNING SICKNESS ?
Rasa loya dan nak muntah yang dipanggil sebagai morning sickness adalah antara tanda-tanda yang akan anda alami di fasa awal kehamilan iaitu di sekitar minggu keenam. Namun, keadaan ini akan berkurangan apabila usia kandungan sudah mencapai minggu ke-12. Bahaya ke tidak morning sickness ini?
www.medicalnewstoday.com

Jangan risau, jika anda mengalami keadaan ini di awal kehamilan, ia merupakan simptom yang biasa. Tetapi, jika anda mengalami muntah terlampau dan tidak boleh makan walaupun sedikit, pastikan anda berjumpa dengan doktor untuk pemeriksaan lanjut.
http://www.goodtoknow.co.uk/

MACAM MANA NAK KURANGKAN MORNING SICKNESS ?
twitter.com/muhammadeizat

twitter.com/muhammadeizat
*Buat ibu yang sedang hamil, boleh cuba tips dari pakar ini supaya dapat kurangkan sedikit morning sickness tu.
Sumber: Twitter Dr Izzat


Ini Tips Gerudi Dinding Tanpa Mengeluarkan Banyak Habuk, Sangat Mudah!

Sewaktu anda menggerudi dinding, kalau tidak berhabuk teruk memang tidak sah. Penuh habuk bertaburan dekat atas lantai, tangan dan muka pun tidak lepas juga dari terkena. Sampaikan harus memakai pelitup muka itu pun sudah buat bertambah rimas, betul tak?
Bagi mengatasi masalah tersebut, disarankan untuk anda mencuba tips mudah yang dikongsikan oleh saudara Adlan Khalidi di laman akaun tiktoknya bagi mengurangkan habuk sewaktu menggerudi dinding.

Baca juga: Mangkuk Jamban Dah Berkarat Macam Zaman Kuno, Rupanya Guna Barang Ini Karat Hilang Sekelip Mata!
TIPS MUDAH MENGGERUDI DINDING TANPA BANYAK HABUK

Bagaimana cara nak gerudi lubang di dinding tanpa mengeluarkan banyak habuk setelah dah pasang gerudi anda?

BAHAN-BAHAN & KAEDAHNYA:

Mesin gerudi.
Cawan kertas.

1. Pastikan pasang gerudi dahulu seperti biasa.
2. Ambil cawan kertas dan buat lubang seperti di gambar.

3. Kemudian, letakkan mata gerudi di dalam cawan tersebut sebelum menggerudi dinding.
4. Dinding anda sedia untuk digerudi!
Buat pengetahuan anda, cawan tadi akan menampung habuk-habuk yang keluar sewaktu menggerudi dinding. Jadi, tidaklah ianya bertaburan di atas lantai terlalu banyak dan dapat mengurangkan ia berterbangan di dalam udara.
Setelah selesai menggerudi, jangan lupa gantung kipas atau barangan lain yang dimahukan.
Selamat mencuba!

 @adlankhalidi
Cara gerudi dinding tanpa habuk #diy #hack #persiapanraya #tiktokguru
 ♬ She Share Story (for Vlog) – 山口夕依

Sumber: Tiktok adlankhalidi


Ini Tips Pemilihan Sunblock Yang Betul Dari Pakar Supaya Kulit Tak Mudah Terbakar!

“Dah pakai sunblock pun masih sunburn juga. Salah ke aku pilih jenis sunblock tu?”
Sejak kebelakangan ini, keadaan cuaca di negara kita mengalami peningkatan suhu panas sehingga mencecah 40 darjah celcius. Jadi, sudah semestinya kita kena menjaga kulit dari cahaya matahari yang terik kan? Kalau tak jaga, rosaklah kulit kita dan nanti akan nampak tua sebelum umur. Oleh itu, pemakaian sunblock yang betul harus dititikberatkan supaya kulit kita sentiasa terlindung. Jom kita tengok apakah cara yang betul semasa memilih sunblock ikut jenis kulit!

TIPS MEMILIH SUNBLOCK
Apakah SPF?
www.huffingtonpost.com
SPF adalah singkatan untuk sun protection factor. Kita wajib pakai sunblock setiap hari disebabkan lapisan atmosfera kita yang semakin menipis. Kenapa kita wajib lindungi kulit kita dari pancaran terik matahari? Kerana kulit akan semakin menipis dan ingin kurangkan risiko masalah kulit (jerawat, jeragat,kulit menipis) dan kanser kulit. Kalau kita tengok di produk-produk sunblock ada tulis spf15, spf30, spf50. So yang mana yang sesuai dengan kita?

Jom, belajar dahulu apa itu spf
Spf ini adalah kiraan yang merujuk kepada seberapa lama ianya boleh melindungi kulit kita dan seberapa kuat sesuatu produk itu kepada kulit kita.

Contoh pengiraannya adalah :
1. Cara kira seberapa kuat ianya boleh melindungi kulit kita
http://clarkcountypoolandlawn.com/
Kita ambil contoh spf 15. Kita perlu tolak satu dari nilai spf itu. Misalnya, spf 15 bermaksud (15-1)/15 iaitu 0.93. So, 93% sunblock itu dapat lindungi kulit kita dari sinaran uv. Jika spf30, 96%.
2. Setiap warna kulit adalah berbeza untuk pertahanannya terhadap sinaran uv.
porcelainfacespa.com
Untuk kulit putih, biasanya hanya boleh bertahan 10 minit. Kulit kuning langsat, biasanya 15 minit. Kulit sawo matang,20 minit
Semakin gelap kulit kita, semakin kuat ianya mampu bertahan di bawah sinaran UV kerana kandungan pigmen melanin yang tinggi.
Contoh kiraan:
Untuk orang berkulit putih, jika dia menggunakan spf 15, maka sunblock itu mempunyai masa lebih kurang 15×10=150 minit untuk bertahan. Untuk kulit sawo matang, 15×20= 300 minit.
Ok, boleh faham ke setakat ni?
Selain dari nilai spf, kriteria lain untuk memilih sunblock adalah, ianya perlulah mempunyai perlindungan dari sinaran UV ( ultraviolet ) A & B. UV A adalah sinaran UV yang boleh menembusi lapisan kulit. Ianya menyebabkan kulit menjadi tua ( penuaan) , berkedut, kusam dan masalah dalaman kulit yang lain.
UV B pula adalah sinaran yang tidak menembusi lapisan kulit. Ianya menyerang lapisan luar kulit sahaja. Jadi, ianya akan menyebabkan kulit kita terbakar ( sunburn ). Sebab itu, kita perlu cari sunblock yang mempunyai pertahanan kepada UVA & UVB juga.
http://www.netdoctor.co.uk/
Bagaimana pula jika ianya tertulis PA+++ sahaja?
PA itu adalah kiraan untuk UVA. +++ itu bermaksud kadar kekuatan UVA di dalam sesuatu sunblock. Maksudnya, jika sesuatu sunblock itu hanya tertulis PA++, ianya tidak mempunyai pertahanan UVB. Jadi, sekarang anda sudah faham bagaimana mahu memilih sun block yang sesuai dengan anda?
Untuk yang tidak begitu terdedah kepada sinaran terik matahari atau yang terdedah sekejap sahaja ( kurang dari 4 jam), spf 15 sudah mencukupi. Jika anda memang terdedah lama dan sentiasa berpeluh, spf30 sudah memadai. Melainkan jika anda berkulit putih gila, anda memang memerlukam spf50.
Beza pada spf cuma jangka masa sahaja. Kekuatan masing2 adalah lebih kurang sama. Jadi,tak perlu spf yang tinggi. Jangan rosakkan kulit dengan spf yang tinggi jika tidak perlu. Untuk yang melakukan aktiviti di dalam air, perlu lebih kerap sapu sunblock kerana ianya hilang selepas terkena air. Tidak ada kajian mengatakan ada sunblock yang mempunyai kriteria ‘water-proof’. Ok, tips untuk memakai sunblock saya senaraikan di dalam gambar. Kesimpulan kata, yang terpenting untuk memilih sunlock adalah:

KRITERIA PENTING DALAM PEMILIHAN SUNBLOCK
1. Spf yang sesuai dengan jenis kulit & aktiviti kita
2. Mempunyai UVA & UVB
3. Jenis sunblock yang sesuai dengan jenis kulit kita ( spray/ gel/ krim)
Dan, minumlah air kosong dengan cukupnya setiap hari untuk mengekalkan keanjalan kulit kita.
Nota Kaki : Lindungi kulitmu dari sinaran berbahaya, pelihara akhlak dan dirimu dari dunia fana & syaitan durjana
*Jangan lupa untuk pakai sunblock yang betul sebelum keluar rumah ya! Barulah kulit tak terbakar.
Sumber: Dr. Erna Nadia


Ubat Gigi Kanak-Kanak Jangan Main Beli, Ikuti Panduan Dari Doktor Gigi!

Melalui perkongsian ilmu pergigian dari Doktor Azila Mohd Kasim, penggunaan ubat gigi berfluorida merupakan salah satu cara untuk melindungi gigi. Namun, terdapat ubat gigi yang mengandungi fluorida dan tanpa fluorida. Jadi, ubat gigi kanak-kanak mana satu yang sesuai? Mari baca perinciannya di bawah.
Baca juga: Nak Bebaskan Anak Dari Lampin Pakai Buang? Ini Tips 3 Hari Latihan ‘Potty’ Si Kecil

UBAT GIGI KANAK-KANAK

Gigi berlubang juga dikenali sebagai karies atau kaviti. Ia adalah kerosakkan gigi disebabkan oleh asid dan menjadi bakteria.

Kaviti mungkin berbeza warna daripada kuning kepada hitam. simptom ini termasuk sakit dan kesukaran untuk makan. Komplikasi termasuk keradangan pada tisu di sekitar gigi, kehilangan gigi dan infeksi atau bernanah.

Lesi karies boleh jadi aktif atau terhenti (arrested). Lesi karies aktif menunjukkan bukti perubahan yang progresif manakala (arrested) tidak. Cara hendak mengetahui lesi aktif atau tidak adalah dengan cara memerhati pada perubahan.
Ubat gigi berfluorida mencegah gigi berlubang
Memberus gigi adalah antara amalan penjagaan mulut yang sebaiknya dilakukan untuk kebersihan diri. Memberus gigi menggunakan ubat gigi berfluorida setiap hari boleh mencegah gigi daripada berlubang.
Penggunaan ubat gigi berfluorida merupakan salah satu cara untuk melindungi gigi dan mengurangkan kadar kerosakan gigi di serata dunia. Kanak-kanak yang memberus gigi sekurang-kurangnya sekali sehari dengan ubat gigi yang mengandungi fluorida akan kurang mengalami kerosakan gigi.
APA ITU FLUORIDA & UBAT GIGI?
Contoh ubat gigi Non-Flourida. Sesuai untuk kanak-kanak baru belajar memberus gigi terutama umur kurang 2 tahun.
Penambahan bentuk-bentuk fluorida topikal dapat mengurangkan kerosakan gigi dalam kalangan kanak-kanak dan remaja lebih daripada ubat gigi sahaja, tetapi manfaat tambahannya adalah tidak besar. Kerosakan gigi (karies gigi) adalah menyakitkan, mahal untuk dirawat dan dapat memusnahkan gigi dengan serius.
Fluorida adalah satu mineral yang mencegah kerosakan gigi. Fluorida telah ditambah ke dalam bekalan air di banyak kawasan. Ia juga dapat diaplikasikan dalam bentuk ubat gigi, ubat kumur, gel dan varnis.
Guna fluorida secara berlebihan menyebabkan kecacatan lapisan luar gigi
Fluorida ialah mineral semula jadi yang boleh menguatkan lapisan luar gigi dan membantu mencegah kerosakan gigi. Walau bagaimanapun, penggunaan fluorida yang berlebihan boleh menyebabkan (fluorosis enamel) iaitu kecacatan pada lapisan luar gigi.
Ubat gigi adalah pes atau gel pembersih gigi yang digunakan dengan berus gigi. Ia digunakan untuk membersihkan dan mengekalkan kecantikan dan kesihatan gigi.
Ia berfungsi membantu menghilangkan plak gigi dan sisa makanan yang melekat pada permukaan gigi, mengurangkan halitosis (masalah mulut berbau) serta mengandungi mineral aktif seperti fluorida dan natrium sulfat.
KANDUNGAN FLUORIDA DI DALAM UBAT GIGI BERBEZA MENGIKUT KEPERLUAN
Contoh ubat gigi berflourida. Pastikan kandungan kurang 600 ppm Flourida.

Jumlah flourida yang diperlukan kanak-kanak adalah 450ppm sehingga 600ppm
Orang dewasa adalah 1000ppm sehingga 1450ppm

Baca juga: Anak Sering Mengamuk Ketika Berus Gigi? Doktor Kongsi Cara Selesaikan ‘Struggle’ Ini!
PENGGUNAAN UBAT GIGI KANAK-KANAK BERFLUORIDA YANG BETUL
Memberus gigi dengan menggunakan ubat gigi berfluorida untuk kanak-kanak boleh memastikan gigi anak-anak anda menerima kebaikan fluorida iaitu menguatkan enamel gigi serta mencegah karies.
Kuantiti penggunaan ubat gigi berfluorida yang di cadangkan:
1. Kanak-kanak di bawah 2 tahun

Bagi kanak-kanak di bawah umur 2 tahun, ubat gigi mungkin tidak perlu digunakan ATAU
Hanya meletak satu lapisan yang sangat tipis pada permukaan berus gigi ATAU
Sebesar saiz sebutir beras

2. Kanak-kanak 3-6 tahun

Gunakan kuantiti kecil ubat gigi berfluorida kanak-kanak sebanyak 0.25 g ke 0.5 g ATAU
Sebesar kacang soya / kacang hijau ATAU
Sepanjang 5 mm pada permukaan berus gigi

Peringatan!
Kanak-kanak berumur 6 tahun ke bawah hendaklah dibantu semasa memberus gigi dan penggunaan ubat gigi berfluorida mestilah di kawal oleh ibu bapa atau penjaga. Sebahagian ubat gigi mempunyai perisa yang pelbagai, seperti strawberi, pisang dan lemon.
Oleh itu, kadang-kala anak kita akan menelan sahaja ubat gigi dan tidak meludah keluar. Ajar anak anda untuk tidak menelan ubat gigi sebaliknya meludah sebaik sahaja selepas memberus gigi.
3. Kanak-kanak 6 tahun ke atas
Pada usia ini, kanak-kanak sudah dibenarkan untuk menggunakan ubat gigi dewasa (1000ppm flourida). Kuantiti yang diperlukan adalah sedikit sahaja, iaitu sebesar kacang soya/kacang hijau atau separuh daripada kepala berus gigi khas untuk kanak-kanak.
Paling penting, jangan biarkan anak anda menelan ubat gigi. Ibu bapa boleh merujuk kepada doktor gigi tentang ubat gigi yang sesuai untuk anak anda. Setiap kanak-kanak mungkin mempunyai keperluan yang berbeza, bergantung kepada tahap kerosakan gigi anak anda di dalam mulut.
PERKARA YANG BOLEH & TIDAK BOLEH!
Perkara yang BOLEH dan TIDAK BOLEH dalam penggunaan ubat gigi untuk kanak-kanak.
Boleh:

Gunakan secalit sahaja ubat gigi kanak-kanak untuk yang kecil di bawah umur 2 tahun (ubat gigi kanak-kanak mengandungi fluorida sebanyak 600ppm atau kurang).
Berus dua kali sehari (pada waktu pagi dan malam sebelum tidur).
Penting memberus di waktu malam sebelum tidur.

Tidak boleh:

Jangan mencadangkan ubat gigi yang mengandungi lebih fluorida dari 600ppm untuk kanak-kanak berumur 6 tahun ke bawah melainkan di nilai kadar kariesnya tinggi.
Jangan berkumur selepas memberus gigi (digalakkan berludah sahaja).

Untuk kanak-kanak yang di nilai kadar kariesnya tinggi, walaupun ia berumur enam tahun ke bawah, ia di nasihatkan menggunakan ubat gigi berfluorida mengandungi lebih daripada 1000ppm fluorida ataupun ubat gigi dewasa.
Ciri jenis-jenis lesi karies aktif dan karies tidak aktif.
KESAN PENGAMBILAN FLUORIDA BERLEBIHAN
Pengambilan fluorida berlebihan oleh kanak-kanak sering kali terjadi bila mereka menelan ubat gigi berfluorida semasa memberus gigi. Sesetengah kanak-kanak suka dengan rasa ubat gigi yang berperisa. Ini menyebabkan mereka menelan ubat gigi tersebut.
Dalam keadaan lain, sesetengah kanak-kanak diberi fluorida tambahan secara berlebihan. Terdapat juga yang diberi fluorida tambahan sedangkan bekalan air paip sudah pun mengandungi fluorida yang mencukupi.
Pengambilan fluorida yang berlebihan semasa proses pembentukan gigi boleh menyebabkan kecacatan gigi. Kesannya, lapisan luar gigi (enamel) yang putih dan licin menjadi lubang-lubang kecil berwarna coklat / kekuningan /putih susu.
Warna ini kelihatan jelas pada permukaan gigi hadapan. Keadaan ini dipanggil ‘FLUOROSIS’. Rujuk perkongsian saya pada link ini. Gigi hadapan sangat penting untuk penampilan dan senyuman menarik. Sudah tentu kecacatan gigi tersebut boleh menjejaskan keterampilan diri.
Soalan lazim:
 Perlu ke anak saya diberi “Sapuan Flourida” / “Topikal Flourida”?
Jawapan:

Sorotan kajian mendapati kanak-kanak dan remaja yang menggunakan fluorida topikal sebagai tambahan kepada ubat gigi berfluorida akan menambah pengurangan kerosakan gigi berbanding kanak-kanak yang hanya menggunakan ubat gigi berfluorida.
Bagaimanapun, manfaat tambahan ini tidak besar, dan kajian-kajian tidak memberikan data berkenaan kesan sampingan.

Tambahan jawapan:

Bagi anak minum susu. Minum susu untuk cukup kalsium. Kalau sudah besar, minum lah pakai cawan. Bukan suruh pergi menyusu botol semula haha.
Semua dah besar, fikirlah sendiri. Makanan lain yang berkhasiat pun kena juga amalkan. Badan sihat gigi pun sihat. Semoga bermanfaat.

Baca juga: Anak Masih Pelat Bercakap? Mungkin Itu ‘Tongue Tie’ (Lidah Pendek), Ini Tanda-Tandanya!
Sumber: Facebook Azila Mohd Kasim


Ini Tips Pilih Permainan Kanak-Kanak Mengikut Umur, Bukan Semua Sesuai

Sewaktu membeli permainan untuk kanak-kanak, pemilihan alatan dan jenis mainan sebaiknya diselarikan dengan perkembangan mereka (milestone). Perkongsian tips ini telah dikongsikan oleh OT Mahfuzah Zainol.
Baca juga: ‘The Terrible Twos’ Fasa Mengerikan Bagi Ibu Bapa Bila Anak Masuk Umur 2 Tahun

PEMILIHAN PERMAINAN HARUS SELARI DENGAN PERKEMBANGAN ANAK
Gambar hiasan: Google.com.
Terdapat dua kategori umur yang dibahagikan iaitu dari bayi berusia 0 hingga 8 bulan dan 18 bulan hingga 3 tahun. Jom lihat jenis permainan yang sesuai untuk perkembangan sensori si kecil seperti di bawah.

Tips memilih permainan untuk kanak-kanak mengikut umur sebagai rangsangan.

Pemilihan alatan dan jenis mainan seharusnya selari dengan perkembangan kanak-kanak (milestone). Kebiasaannya, saya akan tinggikan sedikit level mainan jika peringkat semasa telah dicapai. Itu untuk rangsangan.
Mainan yang saya nyatakan tidak semestinya wajib benda itu, ibu bapa boleh guna kemahiran berfikir untuk membeli mainan yang mempunyai konsep yang sama seperti yang dinyatakan.
0 HINGGA 8 BULAN
Gambar hiasan: dorahorvathphotography.co.uk
Bawah 1 tahun, permainan yang sesuai ialah berbentuk rangsangan sensori. Contohnya yang berwarna terang dan berbunyi.
Saiz haruslah besar kerana bayi pada peringkat ini mempunyai ‘sensory seeking’ di bahagian oral motor (sekitar mulut). Sebab itulah selalu nak masukkan segalanya dalam mulut.
Saiz yang dicadangkan ialah palmar size, sebesar tapak tangan bayi untuk digenggam. Tidak terlalu besar dan tidak terlalu kecil. Peringkat ini, kita nak ajar dia lihat, dengar, capai, sentuh, genggam dan seterusnya tekan.
Kemahiran lihat, dengar dan sentuh adalah sensori. Kemahiran mencapai dan menggenggam adalah untuk ‘motor coordination’. Kemahiran menekan ialah ‘precision skills’ dan merangsang ‘hand/finger strength’.
JENIS ALATAN MAINAN:
Gambar hiasan: Google.com.

Teether (boleh digigit untuk ‘sensory seeking’ sekitar oral motor).
Cermin.
Rattle.
Mainan tekan-tekan (cause and effect toys) – piano atau lampu.
Mainan berlampu untuk rangsangan visual.
Mainan berbunyi untuk rangsangan auditori.
Bola.
Soft toys.
Permainan beroda untuk rangsangan kemahiran berjalan.
Buih dan belon untuk rangsangan fokus dan ‘social appreciation’.
Stacking game.

18 BULAN HINGGA 3 TAHUN
Gambar hiasan: Google.com.
Peringat ini kanak-kanak sudah mula boleh berjalan dan bergerak sendiri. Banyakkan permainan berbentuk fizikal sebagai rangsangan kemahiran motor.
Alatan permainan yang dibeli boleh merangkumi kemahiran motor kasar, motor halus, kognitif dan visual persepsi, sosial dan pengalaman sensori.
KEMAHIRAN MOTOR KASAR:
Gambar hiasan: Google.com.

Bola (baling, sambut, sepak).
Bean bag (baling dan sambut).
Mainan panjang memanjat.
Trampoline untuk melompat.
Basikal.
Balance board.

KEMAHIRAN MOTOR HALUS:
Gambar hiasan: Google.com.

Blok. Susun menegak dan meniru bentuk.
Penyepit (sebarang jenis penyepit untuk finger manipulation).
Manik dan tali.
Pensel atau crayon! Main lukis bentuk.
Gunting. Ajar pegang gunting dengan betul.
Buku sticker.
Fishing game.
Pegboard / Geoboard.
Lacing.

KOGNITIF:
Gambar hiasan: Google.com.

Matching game. Padankan objek yang sama atau warna yang sama. Start small. Exposure is very important.
Lego atau apa sahaja constructive toys.
Matching Puzzle.
Right brain game. Permainan yang melibatkan kemahiran persepsi visual, meniru dan menyusun gambar, mengingat gambar/objek.

SENSORI:
Gambar hiasan: Google.com.

Play dough atau theraputty.
Pasir.
Tepung.
Air atau buih sabun.
Mainan berbentuk pengalaman sentuhan objek natural dari persekitaran.

SOSIAL / PRETEND PLAY:
Gambar hiasan: Google.com.

Set teapot (Hehe).
Set masak-masak atau apa sahaja mainan yang boleh merangsang perlakuan sosial dan emosi.
Finger Puppet.
Set karaoke seperti microphone dan piano.
Teddy bear / doll.
Turn taking games! Permainan yang membolehkan mereka belajar untuk menunggu giliran.

Sekian, perkongsian sebagai ahli terapi carakerja kanak-kanak dan di pendidikan khas.
Sumber: Facebook Mahfuzah Zainol